title: Eila Hakala

text: Hakala, omalta sukunimeltään Koiso-Kanttila, asui lapsuudessaan Tampereella Sorsapuiston ympäristössä, missä lähestulkoon jokainen lapsi aloitti varhain pesäpallon harrastamisen. Myös Koiso-Kanttila aloitti lajin. Tampereen Pyrintöön hän liittyi mentyään oppikouluun. Myös Tampereen Ilves osoitti kiinnostusta nuoreen koripalloilijaan, ja Tampereen Yritykselläkin oli koripallotoimintaa. Koiso-Kanttila pysyi Pyrinnössä, ja yhteiskoulun naisjunioreista muodostettiin Pyrinnön kakkosjoukkue. Juniorijoukkueita ei tuohon aikaan ollut olemassa, vaan Pyrinnön kakkosjoukkue oli sen juniorijoukkue. Parin vuoden aikana kakkosjoukkue alkoi voittaa edustusjoukkueen, ja Teuvo Tuominen päätti siirtää sen pelaajia edustusjoukkueeseen. Naisten koripallo oli Koiso-Kanttilan nuoruusaikaan tiukkien resurssien laji: joukkue matkusti koululaisten ryhmälipuilla puoleen hintaan, mutta omaa rahaa piti silti käyttää, ja junat olivat aina täynnä. Pallojakaan ei ollut tarpeeksi, mutta Koiso-Kanttilan setä oli suutari, joka korjasi palloja ja pelikenkiä veloituksetta. Pyrintö voitti vuonna 1950 Suomen mestaruuden ensimmäisenä ei-helsinkiläisenä joukkueena. Koiso-Kanttila valittiin vuonna 1952 Suomen parhaaksi naiskoripalloilijaksi.


title: Eila Hakala

text: Koripallon ohessa Koiso-Kanttila jatkoi myös pesäpallon pelaamista, koska se oli suosittua koulujenvälistä kilpailua ja kahden lajin kilpailukaudet eivät menneet päällekkäin. Koska Pyrinnöllä oli kokenut edustusjoukkue, pysyi Koiso-Kanttila pelikavereineen reservissä mutta pelasi myös joitakin pääsarjaotteluita. Kahden palloilulajin ohella Koiso-Kanttila harrasti myös Aarne Honkavaaran valmentamana yleisurheilua, jossa hänen lajivalikoimaansa kuuluivat aitajuoksu ja kiekonheitto. Runsasta urheilemista selitti myös muiden vapaa-ajanviettotapojen vähäisyys. Koiso-Kanttilan aikaan naisten urheilu-ura loppui tavallisesti ylioppilaaksi tulon tai naimisiinmenon yhteydessä. Myös Koiso-Kanttila lopetti urheilu-uransa edellä mainituista syistä vaikka pelasi Turun Riennossa vielä yhden kauden ajan kaupunkiin muutettuaan. Lopullisesti hänen urheilu-uransa päättyi esikoislapsen syntymään syksyllä.


title: Eila Hakala

text: Koiso-Kanttila osallistui muutaman muun pyrintöläisen tavoin ensimmäisiin universiadeihin Berliinissä 1951, missä Suomi hävisi kaikki ottelunsa. Joukkue majoittui Joseph Goebbelsin vanhassa huvilassa. Berliini oli vielä raunioina sodan jäljiltä, mutta peliareenat olivat uusia.


title: Eila Hakala

text: Vuonna 1952 pyrintöläinen osallistui EM-kilpailuihin Neuvostoliitossa. Ottelut pelattiin Moskovassa, ja vaikka Suomen Koripalloliitolla ei ollut varoja, maksoi kisajärjestäjä joukkueen kulut. Suomen joukkue koki matkallaan neuvostojärjestelmän vaikutuksen, kun mm. paikalliset eivät uskaltaneet ottaa heidän tarjoamiaan makeisia, ja joukkueelle buuattiin voimakkaasti sen saapuessa kentälle.


title: Eila Hakala

text: Koiso-Kanttila oli omien sanojensa mukaan melko hyvä heittäjä eikä ollut juuri koskaan vaihdossa. Suomen Koripalloliiton tietokannan mukaan Koiso-Kanttila oli 171 cm pitkä, ja Pyrinnön satavuotishistoriikki mainitsee hänet 173-senttiseksi, millä hän oli Pyrinnön pisimpiä pelaajia. Mieskoripalloilijatkaan eivät olleet Koiso-Kanttilan aikana erityisen pitkiä. Hän oli kuitenkin melko laiha, koska ravintoa ei juuri ollut. Koiso-Kanttila arvioi jälkikäteen myös pelinlukutaitonsa olleen melko hyvä, mutta nähtyään tyttärensä pelaavan hän kommentoi aikansa pelin olleen "niin kovin leikkimielistä".


title: Eila Hakala

text: Koiso-Kanttila tapasi miehensä, Salon Viestin pikajuoksija Sakari Hakalan, Tekun tansseissa. Porissa asuessaan, Astrid Määttäsen aikana, Hakala yritti nostaa porilaista koripalloa heikoin tuloksin. Hänen tyttärensä, tuolloin 11–12-vuotias Lea Hakala pelasi jo jonkin verran. Hakalat muuttivat myöhemmin Lahteen, ja Lea ylsi Suomen naisten maajoukkueeseen jo 15-vuotiaana. Hänestä tuli historian parhaita suomalaisia naiskoripalloilijoita.


title: Charles III (Bourbon)

text: Charles III ("Bourbonin Kaarle III" eli "Charles de Bourbon") (17. helmikuuta 1490 Montpensier – 6. toukokuuta 1527 Rooma) oli ranskalainen Bourbon-kuningassukuun kuulunut konnetaabeli eli valtakunnanmarsalkka. Italialaissodissa hän johti keisari Kaarle V:n joukkoja paavia vastaan ja vei vuonna 1527 joukkonsa Rooman ryöstöön, jonka alkuvaiheessa hän sai itse surmansa.


title: Charles III (Bourbon)

text: Bourbon-suku ei vielä 1500-luvun alussa kyennyt nousemaan Ranskan kuningassuvuksi. Niinpä Charlesin oli tyydyttävä upseerin tehtävään. Hän menestyi urallaan ja sai konnetaabelin arvon vuonna 1515. Ranskalla oli useita vihollisia, ja vuonna 1521 Englanti liittoutui keisarin kanssa sitä vastaan. Osapuolet taistelivat erityisesti Italian herruudesta. Pavian taistelussa Ranskan kuningas Frans I jäi vihollisten vangiksi ja joutui tekemään paljon myönnytyksiä vapaaksi päästäkseen. Tällöin Charles vaihtoi puolta ja liittyi keisarillisiin joukkoihin. Tämä katsottiin Ranskassa maanpetokseksi, ja Charlesin sukuhaara menetti aatelisarvonsa.


title: Charles III (Bourbon)

text: Charles johti keväällä 1527 keisarilliset joukot Rooman edustalle. Hänen armeijansa koostui suurelta osin saksalaisen jalkaväen palkkasotureista (Landsknecht), jotka olivat paavin-vastaisia myös kotimaansa katolisuuden vastaisen kiihotuksen takia. Charles päätti tehdä rynnäkön kaupunkiin pitkäaikaisen piirityksen sijasta. Paavia puolustamaan tulleet ranskalaiset joukot myöhästyivät ja Rooma joutui keisarin joukkojen armoille. Kaupungin puolustuksen murruttua joukot riehaantuivat ja tuhosivat kaupunkia. Tätä Charles ei kuitenkaan nähnyt, sillä hän kaatui kaupungin valtauksen aikana. Yhtenä ryöstelyn syynä olikin se, ettei valloittajilla ollut johtajaa.


title: Mäkihypyn maailmancup 2014–2015

text: Mäkihypyn maailmancup 2014–2015 alkoi Saksan Klingenthalissa 22. marraskuuta 2014 ja päättyi Slovenian Planicassa 22. maaliskuuta 2015. Miesten kalenterissa oli 32 henkilökohtaista osakilpailua, naisilla 14 kilpailua, joista molemmista yksi jouduttiin perumaan.


title: Mäkihypyn maailmancup 2014–2015

text: Maiden välisessä cupissa Suomi sijoittui yhdeksänneksi 760 pisteellä.


title: Mäkihypyn maailmancup 2014–2015

text: Maiden välisessä cupissa Suomi sijoittui 10:ksi 121 pisteellä.


title: Kaija Paroma

text: Kaija Hakala (o.s. Paroma, s. 23. toukokuuta 1940 Tampere) on suomalainen kilpauransa lopettanut koripalloilija.


title: Kaija Paroma

text: Paroma saavutti Tampereen Pyrinnössä neljä SM-mitalia, joista kaksi kultaista.


title: Kaija Paroma

text: Paroma työskenteli lastentarhanopettajana. Hän harrasti kirjallisuutta ja musiikkia.


title: Nadija Savtšenko

text: Nadija Savtšenko (s. 11. toukokuuta 1981 Kiova) on puoluelistansa kärkiehdokkaana Ukrainan parlamenttiin valittu Julija Tymošenkon Batkivštšyna-puolueen (Isänmaa) kansanedustaja. Hän on myös puolueensa edustaja Euroopan neuvostossa. Savtšenko on aiemmin ollut Ukrainan asevoimien upseeri ja helikopterilentäjä.


title: Nadija Savtšenko

text: Savtšenkosta tehtiin Ukrainassa kansallissankari ja hänelle myönnettiin Ukrainan sankarin arvonimi, kun hän jäi vangiksi ja hänet tuomittiin Venäjällä Itä-Ukrainan konfliktia seuranneiden toimittajien murhista.


title: Nadija Savtšenko

text: Vapautumisensa jälkeen Savtšenko on kuitenkin esittänyt parlamentissa sovittelevia ja Venäjän kantoja myötäileviä ehdotuksia ja häntä syytetään nyt Venäjän agentiksi. Maaliskuussa 2018 Ukrainan ylin syyttäjä Juri Lutsenko syytti Savtšenkoa terrori-iskun suunnittelemisesta Ukrainan parlamenttiin. Hänet pidätettiin 22. maaliskuuta, kun hän oli menettänyt parlamentaarisen koskemattomuutensa. Esitutkinta jatkunee vuoden 2019 alkuun.


title: Nadija Savtšenko

text: Venäläismieliset kapinalliset sieppasivat Savtšenkon Itä-Ukrainassa kesällä 2014. Myöhemmin hänet pidätettiin Venäjällä, jossa häntä syytettiin osallisuudesta kaksi venäläistoimittajaa tappaneeseen kranaatti-iskuun kesäkuussa 2014 Ukrainan Luhanskissa. Savtšenko taisteli Aidar-vapaaehtoispataljoonassa. Ukraina syytti Venäjää Savtšenkon sieppaamisesta, ja hänen puolustusasianajajansa mukaan Savtšenkon matkapuhelimen sijaintitietojen perusteella hän oli jo kapinallisten vankina kranaatti-iskun sattuessa. Maaliskuussa 2016 Savtšenko tuomittiin 22 vuodeksi vankeuteen Venäjällä. Venäjän presidentti Vladimir Putin armahti Savtšenkon toukokuussa 2016 ”humanitaaristen syiden” vuoksi, ja hän palasi Ukrainaan. Samalla Ukraina vapautti Venäjälle kaksi Venäjän asevoimien tiedusteluhallinnon GRU:n jäsentä, jotka olivat jääneet kiinni Itä-Ukrainassa.


title: Helena Railo

text: Helena Railo (s. 15. joulukuuta 1930 Tampere) on suomalainen kilpauransa lopettanut koripalloilija.


title: Helena Railo

text: Railo saavutti Tampereen Pyrinnössä kuusi SM-mitalia, joista neljä kultaista.


title: Helena Railo

text: Railo työskenteli pääkirjanpitäjänä. Hän harrasti keilailua ja voimistelua.


title: Only Girl (In the World)

text: Only Girl (In the World) on barbadoslaisen laulajan Rihannan kappale hänen viidenneltä studioalbumiltaan "Loud". Kappale julkaistiin albumin johdantosinglenä 10. syyskuuta 2010. Yhdysvaltalainen lauluntekijä Crystal Johnson kirjoitti kappaleen yhteistyössä kappaleen tuottajien StarGaten ja Sandy Veen kanssa. Vokalisointituotannosta vastasi Kuk Harrell. Raskaalla bassolla ja syntetisaattorilla tehostettu kappale on genreltään ylätempoinen eurodance ja dancepop-kappale. Kappaleen sanat kertovat Rihannasta vaatimassa fyysistä huomiota rakastajaltaan.


title: Only Girl (In the World)

text: Kappaleesta tuli Rihannan seitsemäs listaykkönen Yhdysvaltain listalla, kun se sijoittui Billboard Hot 100 -listan ykköspaikalle. Single sijoittui ykkössijalle myös Britanniassa, Kanadassa, Australiassa, Itävallassa, Belgiassa, Irlannissa, Israelissa, Italiassa, Uudessa-Seelannissa, Norjassa ja Slovakiassa. Suomen virallisella listalla kappale sijoittui toiselle sijalle. Singleä on myyty Britanniassa yli miljoona ja Yhdysvalloissa yli 3,5 miljoonaa kappaletta.


title: Robert Montgomery (eversti)

text: Robert Montgomery (26. heinäkuuta 1737 Tukholma – 14. toukokuuta 1798 Orkesta, Tukholman lääni) oli Suomessa vaikuttanut ruotsalainen eversti, joka osallistui aikana Anjalan liittoon. Hän kuului skotlantilaistaustaiseen Montgomeryn aatelissukuun ja ryhtyi sotilasuralle 1750-luvulla. Hän vastusti Kustaa III:n päätöstä ryhtyä sotaan Venäjää vastaan, ja allekirjoitti siksi Anjalan liittokirjan. Hänet tuomittiin kuolemaan maanpetoksesta, mutta armahdettiin.


title: Robert Montgomery (eversti)

text: Robert Montgomery kuului skottilaistaustaiseen Montgomeryn aatelissukuun. Hän oli Skotlannista vuonna 1720 Ruotsiin muuttaneen ruukinpatruuna John Montgomeryn ja tämän skotlantilaisen vaimon Anna Campbellin ainoa poika. Hänen isänsä omisti suuria maaomaisuuksia Ruotsissa sekä Fiskarsin ja Antskogin ruukit Suomessa. Montgomery kirjoittautui vuonna 1749 vain 12-vuotiaana oppilaaksi Turun akatemiaan, mutta päätti kahden vuoden kuluttua keskeyttää opintonsa ja lähteä sotilasuralle. Hän palveli vuodesta 1751 alkaen viiden vuoden ajan Ruotsin armeijan Hamiltonin rykmentissä sekä henkirakuunarykmentissä, jossa hän sai kornetin arvon. Vuosina 1756–1764 hän palveli upseerina Ranskan armeijan arvostetussa Royal Suédois -rykmentissä ja osallistui sen mukana seitsenvuotiseen sotaan. Hän meni myös naimisiin saksalaisen Anna Sibylla von Stahlbourgin kanssa välittämättä siitä, että tämä oli jo entuudestaan naimisissa.


title: Robert Montgomery (eversti)

text: Montgomery palasi 1764 Ruotsin henkirakuunarykmenttiin kapteenina. Hän osallistui Ruotsin politiikkaan myssypuolueen kannattajana, mutta onnistui siitä huolimatta pääsemään myös kuningas Kustaa III:n suosioon. Vuonna 1775 hänet ylennettiin everstiluutnantiksi ja siirrettiin Uudenmaan ja Hämeen rakuunarykmenttiin. Kaksi vuotta myöhemmin hänet nimitettiin saman rykmentin komentajaksi everstiksi ylennettynä. Ensimmäisen vaimonsa kuoltua Montgomery meni 1781 naimisiin valtaneuvos Axel Arnellin lesken, vapaaherratar Catharina Charlotta Rudbeckin kanssa. Tämä kuitenkin kuoli jo seuraavana vuonna lapsivuoteeseen, joten 1783 Montgomery otti kolmanneksi vaimokseen vapaaherratar Märta Ulrika Cederhielmin. Montgomeryn ensimmäisestä avioliitosta syntyi yksitoista lasta, toisesta yksi ja kolmannesta kolme. Montgomery matkusti 1785 Kustaa III:n edustajana Pietariin tapaamaan keisarinna Katariina Suurta. Seuraavana vuonna hänet nimitettiin Miekkaritarikunnan komentajaksi, mikä merkitsi myös hänen sukuhaaransa korottamista komentajasukuna ritaristoon, aatelin toiseen luokkaan.


title: Robert Montgomery (eversti)

text: Montgomery vastusti jyrkästi Kustaa III:n päätöstä aloittaa 1788 sota Venäjää vastaan, joten hän ryhtyi salaa yhteistoimintaan vihollisen kanssa. Hän ilmoitti Haminan venäläiselle komentajalle, että suomalaiset rykmentit kieltäytyisivät taistelemasta. Elokuussa 1788 hän eteni kahden ratsuväkieskadroonan ja yhden jalkaväkipataljoonan voimin kohti Viipuria, mutta joutui perääntymään, koska muut Ruotsin joukot eivät olleet edenneet. Montgomery ei allekirjoittanut niin sanottua Liikkalan noottia, mutta Anjalan liittokirjassa hänen nimensä on heti toisena. Hän myös vieraili kaksi kertaa Anjalan liiton edustajana Venäjällä ja neuvotteli muun muassa Georg Magnus Sprengtportenin kanssa. Hän tapasi Loviisassa kuninkaan veljen herttua Kaarlen, josta salaliittolaiset kaavailivat uutta kuningasta, ja yritti turhaan neuvotella Haminassa rauhasta venäläisen suuriruhtinas Paulin kanssa.


title: Robert Montgomery (eversti)

text: Salaliiton epäonnistuttua Montgomery pidätettiin vuoden 1789 alussa ja häntä pidettiin vankina Fredrikshovin linnassa Tukholmassa. Hänet tuomittiin seuraavana vuonna kuolemaan maanpetoksesta. Kuningas kuitenkin armahti hänet ja muutti rangaistuksen karkotukseksi Ruotsin siirtokuntaan Länsi-Intiaan, Saint-Barthélemyn saarelle. Lisäksi hän menetti kaikki kunniamerkkinsä. Kustaa III:n kuoltua ja herttua Kaarlen kohottua sijaishallitsijaksi Montgomeryn karkotus kumottiin vuonna 1793. Hän palasi Ruotsiin, mutta ei toiminut enää loppuelämänsä aikana missään merkittävässä tehtävässä.


title: Robert Montgomery (eversti)

text: Robert Montgomeryn tytär oli kirjailija Magdalena ”Malla” Silfverstolpe.


title: Mirjami Rajala

text: Aili Mirjami Rajala (o.s. Virolainen, s. 18. tammikuuta 1929 Ihantola) on suomalainen kilpauransa lopettanut koripalloilija.


title: Mirjami Rajala

text: Rajala saavutti Tampereen Pyrinnössä seitsemän SM-mitalia, joista kolme kultaista.


title: Mirjami Rajala

text: Rajala työskenteli kassanhoitajana. Hän harrasti myös keilausta, jossa saavutti M-luokan vuonna 1971.


title: Naisten Korisliiga-kausi 2014–2015

text: Naisten Korisliiga-kausi 2014–2015 on toinen kausi, kun koripallon naisten Suomen mestaruudesta pelataan Naisten Korisliiga -nimellä. Kauteen lähtivät hallitsevana mestarina Catz Lappeenranta ja sarjanousijoina Vimpelin Veto, Hyvinkään Ponteva sekä Tampereen Pyrintö.


title: Naisten Korisliiga-kausi 2014–2015

text: Runkosarja pelattiin kymmenen joukkueen kolminkertaisena sarjana. Sen kahdeksan parasta joukkuetta etenivät pudotuspeleihin, ja viimeinen joukkue putosi naisten I-divisioonaan. Runkosarjan ensimmäisen kolmanneksen otteluparit kotietuineen määräytyivät edelliskauden runkosarjasijoitusten mukaan, ja loput ottelut pelattiin tavallisena kaksinkertaisena sarjana.


title: Naisten Korisliiga-kausi 2014–2015

text: Syöttötilaston kärkikaksikko Dionne Pounds ja Taru Tuukkanen pelasivat kumpikin runkosarjassa 27 ottelua ja antoivat 108 koriin johtanutta syöttöä. Pounds saavutti syöttömääränsä Tuukkasta vähemmillä peliminuuteilla.


title: Naisten Korisliiga-kausi 2014–2015

text: Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, minkä jälkeen tuloksesta vähennetään ohiheittojen ja pallonmenetysten määrä.


title: Naisten Korisliiga-kausi 2014–2015

text: Catzin Jelena Rešetko ylitti huhtikuun alussa historian neljäntenä pelaajana 1 000 tehdyn pudotuspelipisteen rajan.


title: Naisten Korisliiga-kausi 2014–2015

text: Lähde:


title: Hallinnan loukkaus

text: Hallinnan loukkaus on Suomen rikoslaissa rangaistavaksi säädetty teko, johon syyllistyy henkilö, joka luvattomasti ottaa haltuunsa toisen hallinnassa olevaa omaisuutta. Se on rikosoikeudellinen erityiskriminalisointi, josta on ollut tarve säätää omana säännöksenään, koska muiden rikosten tunnusmerkistöt eivät kata tällaisia tapauksia.


title: Hallinnan loukkaus

text: Suomen rikoslain 28. luvun 11. pykälä on säännös hallinnan loukkauksesta.


title: Hallinnan loukkaus

text: Säännös on ryhmitelty sen mukaan, millaisen omaisuuden hallintaan rikos kohdistuu. Ensimmäinen kohta käsittelee irtainta omaisuutta. Hallinnan loukkauksen kohteena on mahdollista olla myös rikoksen tekijän omistama esine, joka on annettu toisen hallintaan. Tällainen tilanne on vaikkapa pantiksi annetun esineen luvaton haltuunotto. Sen sijaan, jos heittää toisen hallitseman esineen mereen, jolloin sitä ei mitenkään saa takaisin, on kyseessä lievä, tavallinen tai törkeä vahingonteko.


title: Hallinnan loukkaus

text: Toinen kohta käsittelee kiinteää omaisuutta. Toisen pihamaan käyttäminen kulkutienä voi olla rangaistavaa myös kotirauhan rikkomisena. Tällöin hallinnan loukkaus on toissijainen rikos ja se syrjäytyy. Jotta pihamaan kautta kulkeminen olisi rangaistavaa, sen on oltava toistuvaa. Jos kulkija aikaansaa vahinkoa käyttämällä kulkutienään istutusta, niittyä tai peltoa, on kyseessä vahingonteko. Maaperän hallinnan loukkaamisesta rangaistaan tapauksissa, joissa sen alkuperäinen muoto muuttuu tilapäisesti tai pysyvästi toisenlaiseksi. Maa-aineksen anastaminen täyttää varkaus- tai kavallusrikosten tunnusmerkistön.


title: Hallinnan loukkaus

text: Kolmas kohta koskee valtauksia. Sellaisena ei kuitenkaan pidetä tilapäistä leiriytymistä toisen maalle, vaan lainkohdassa tarkoitetaan pitkäaikaista luvatonta oleskelua. Jokamiehenoikeuden mukaan muun muassa parin päivän telttailu on sallittua, kunhan siitä ei aiheudu vahinkoa eikä sillä rikota kotirauhaa. Säännöksessä mainittu rakennus tai sen osa voi olla oikeudellisesti irtainta tai kiinteää omaisuutta. Säännöksellä on käyttöä esimerkiksi talonvaltausten yhteydessä.


title: Hallinnan loukkaus

text: Tätä rikoslain pykälää ei voi soveltaa tapauksiin, joissa vuokralainen ei suostu muuttamaan pois kiinteistöstä tai asunnosta vuokraoikeuden päätyttyä. Lainsäätäjän mielestä se ei ole haltuunottoa. Tällaista tekoa ei ole säädetty rangaistavaksi missään muussakaan rikoslain säännöksessä, vaan vuokranantajan oikeussuojan takeena on häätömenettely.


title: Hallinnan loukkaus

text: Hallinnan loukkaukseen liittyy osittain oikeus lailliseen itseapuun. Kalastuslain mukaan vesialueen omistajalla, osakkaalla tai kalastusoikeuden haltijalla on oikeus ottaa talteen merkitsemätön pyydys ja siinä oleva saalis, jos pyydyksen omistajaa ei tavoiteta tai tämä ei kehotuksesta huolimatta poista pyydystä tai viranomaisilta ei ole saatavilla riittävää ja oikea-aikaista apua. Jokaisella on oikeus ottaa kiinni rikosta tekemässä tai pakenemasta tavattu epäilty, jos rikoksesta on mahdollista seurata vankeutta. Enimmäisrangaistus hallinnan loukkauksesta on kolme kuukautta vankeutta, joten tähän rikokseen syyllistyneeseen voidaan soveltaa yleistä kiinniotto-oikeutta.


title: Hallinnan loukkaus

text: Hallinnan loukkauksesta rangaistaan vain silloin, kun rikoksesta ei ole toisaalla lainsäädännössä säädetty ankarampaa rangaistusta. Säännöksen toissijaisuuslauseketta sovelletaan esimerkiksi kavallus-, vahingonteko- ja varkausrikosten yhteydessä. Hallinnan loukkausta käsittelevän säännöksen toinen momentti sisältää rajoitussäännöksen, jonka mukaan vähäistä haittaa aiheuttanutta tekoa ei pidetä hallinnan loukkauksena. Sillä karsitaan juttumäärää, jotta viranomaiset voivat keskittyä vain tarpeellisempina pidettyjen juttujen hoitamiseen.


title: Hallinnan loukkaus

text: Korkeimman oikeuden ratkaisussa KKO 2002:91 käsitellään tapausta, jossa virallinen syyttäjä vaati A:lle ja B:lle rangaistusta hallinnan loukkauksesta ja haitanteosta virkamiehelle. Vastaajat olivat turkistarhausta vastustaneen mielenosoituksen yhteydessä Helsingissä vuonna 1998 kytkeytyneet kaulastaan turkisliikkeen myymälän oveen polkupyörän U-lukkojen avulla. Näin sisään- ja uloskulku myymälään estyi ja liikkeen myyntitoiminta keskeytyi. A ja B eivät olleet kertoneet poliiseille lukkojen avainten sijaintia ja he olivat yrittäneet estää lukkojen murtamisen kulmahiomakoneen avulla. Lukkojen avaamisen jälkeen vastaajat jouduttiin kantamaan poliisiautoon, koska he eivät suostuneet itse kävelemään.


title: Hallinnan loukkaus

text: Helsingin käräjäoikeuden mukaan vastaajien menettely toteutti hallinnan loukkauksen ja haitantekoa virkamiehelle koskevan rikoksen tunnusmerkistön. A ja B olivat olleet teon tehdessään alle 18-vuotiaita ja tehneet suunnitelmallisen teon, joten kyse ei voinut olla ymmärtämättömyydestä tai harkitsemattomuudesta. Käräjäoikeus tuomitsi molemmat vastaajat nuorena henkilönä tehdyistä hallinnan loukkauksesta ja haitanteosta virkamiehelle yhteensä 25 päiväsakon sakkorangaistukseen. Helsingin hovioikeus ei muuttanut käräjäoikeuden tuomiota, ja korkein oikeus ei muuttanut hovioikeuden tuomiota.


title: Hallinnan loukkaus

text: Itä-Suomen hovioikeuden 9. marraskuuta 2004 antamassa ratkaisussa numero 1470 syyttäjä vaati vastaajalle rangaistusta hallinnan loukkauksesta ja kotirauhan rikkomisesta. Vastaaja oli Puolangalla 2003 kasannut asianomistajien käyttämälle mökkitielle useita kertoja puita kulkuesteeksi ja kiinnittänyt useita kertoja kulkuesteisiin lappuja, joissa esitti vaatimuksia ja uhkauksia. Ensimmäisten tapahtumien aikana asianomistajilla ei ollut tien käyttöön laillista oikeutta, vaan he saivat sen vasta myöhemmin.


title: Hallinnan loukkaus

text: Kajaanin käräjäoikeus katsoi, ettei vastaajan teko ollut hallinnan loukkaus, sillä siinä on kysymys kiinteän omaisuuden luvattomasta käytöstä. Sellaisesta olisi ollut kysymys tapauksissa, joissa haltijaa estetään käyttämästä omaisuuttaan esimerkiksi leiriytymällä tai muutoin pitkäaikaisesti oleskelemalla. Käräjäoikeus hylkäsi tämän syytteen ja siihen perustuvat asianomistajien korvausvaatimukset. Sen sijaan toisen syytekohdan osalta käräjäoikeus katsoi vastaajan syyllistyneen kotirauhan rikkomiseen ja tuomitsi vastaajalle 40 päiväsakkoa sekä kummallekin asianomistajalle 500 euron korvauksen henkisestä kärsimyksestä. Itä-Suomen hovioikeus katsoi, että vastaajan menettely oli rinnastettavissa toisen hallinnassa olevan maan haltuunottamiseen ja vastaaja näin ollen syyllistyi hallinnan loukkaukseen. Hovioikeus katsoi vastaajan syyllistyneen myös kotirauhan rikkomiseen ja tuomitsi teoista 50 päiväsakon yhteisen sakkorangaistuksen sekä pysytti henkisestä kärsimyksestä maksettavaksi tuomitun korvauksen ennallaan.


title: Hallinnan loukkaus

text: Nykyistä hallinnan loukkausta vastaavat säännökset olivat aiemmin hajallaan rikoslaissa ja muissa säädöksissä. Hallinnan loukkausta koskevan yleissäännöksen puutteen korvasi eräiltä osin varkautta, luvatonta käyttöönottamista ja vahingontekoa koskevat säännökset. Alkuperäisessä vuoden 1889 rikoslaissa oli vanhastaan joihinkin yksittäistapauksiin sovellettavia säännöksiä. Tällainen oli esimerkiksi rikoslain 33. luvun 5 §, jossa säädettiin luvattomasta rakentamisesta toisen maalle sekä toisen maan kaivamisesta, kyntämisestä, siihen kylvämisestä ja istuttamisesta. Toinen oli saman luvun 11 §, jossa säädettiin pihamaan luvattomasta käyttämisestä kulkutienä.


title: Hallinnan loukkaus

text: Omaan omaisuuteen kohdistuva hallinnan loukkaamistapaus sisältyi rikoslain 38. luvun viidenteen pykälään. Kirjallisuudessa tämän pykälän sisältämästä säännöksestä käytettiin nimitystä hallinnan luvaton anastus (), vaikka tällainen rikosnimike ei sisältynytkään itse lakiin.


title: Hallinnan loukkaus

text: Hallinnan loukkaukseen liittyy osittain myös luvaton viljelys, joka tosin on hallinnan loukkausta laajempi käsite. Rikoslain ohella hallinnan loukkaamiseen liittyi toisissa säädöksissä olleita säännöksiä. Sellainen oli muun muassa vuoden 1734 lain maakaaren 18. luku.


title: Hallinnan loukkaus

text: Rikoslain 38. luvun 5. pykälän kirjoitusasua modernisoitiin lainmuutoksella 1930 ja joitakin uusia momentteja pykäliin lisäiltiin, mutta muuten säännökset pysyivät vuosikymmeniä samanlaisina. Nykyinen säännös hallinnan loukkauksesta tuli voimaan vuoden 1991 alussa. Se sisältyi Suomen rikoslainsäädännön kokonaisuudistuksen ensimmäiseen vaiheeseen. Rikoslaissa ei ollut aiemmin pelkästään hallintaa suojaavaa yleissäännöstä, jollaisen puute tuli esille muun muassa rakennusten valtauksissa. Nimenomaisen säännöksen puuttuessa hallinnan loukkaukset rangaistiin joskus omankädenoikeutena, mutta sitä jouduttiin soveltamaan sellaisiinkin tapauksiin, joihin sitä ei alun perin ollut tarkoitettu. Vanhat rikoslain rangaistussäännökset oli luotu maatalousvaltaisen yhteiskunnan tarpeisiin, ja monia säännöksiä sovellettiin 1980-luvulla enää hyvin harvoin tai tuskin koskaan.


title: He ovat paenneet

text: He ovat paenneet on Jukka-Pekka Valkeapään ohjaama 17. lokakuuta 2014 ensi-iltansa saanut suomalainen draamaelokuva. Sen käsikirjoittivat Valkeapää ja Pilvi Peltola. Kansainvälisesti elokuva tunnetaan nimellä "They Have Escaped". Tuotannosta vastasi Helsinki-filmi.


title: He ovat paenneet

text: Elokuva kertoo ongelmalaitoksen nuorten ongelmallisimman nuoren Raisan (Roosa Söderholm) ja siviilipalvelusmies Jonin (Teppo Manner) pakomatkasta halki kesäisen Suomen.


title: He ovat paenneet

text: Keväällä 2013 elokuva sai suurimman, 720 000 euron tuotantotuen Suomen elokuvasäätiöltä. Elokuva kuvattiin saman vuoden kesänä.


title: He ovat paenneet

text: Elokuva oli mukana kaksilla arvostetuilla elokuvafestivaaleilla: Venetsian elokuvajuhlilla ja Toronton elokuvajuhlilla. "He ovat paenneet" oli ensimmäinen suomalainen näytelmäelokuva Venetsian ohjelmistossa vuosikausiin – edeltävällä kerralla kunnian sai Valkeapään esikoisohjaus "Muukalainen".


title: He ovat paenneet

text: Kuvaaja Pietari Peltola palkittiin helmikuussa 2015 Göteborgin elokuvajuhlilla kuvauksestaan Sven Nykvist -palkinnolla. Tuomariston mukaan elokuvan kieli oli uskaliasta rikkoen klassisen elokuvakerronnan sääntöjä. Pian tämän jälkeen elokuva voitti neljä Jussi-palkintoa kategorioissa paras elokuva, ohjaus, äänisuunnittelu ja leikkaus. Elokuva oli ehdolla myös miessivuosasta, kuvauksesta ja pukusuunnittelusta.


title: He ovat paenneet

text: Elokuva oli Suomen ehdokas lokakuussa 2015 jaetun Pohjoismaiden neuvoston elokuvapalkinnon saajaksi.


title: He ovat paenneet

text: Elokuvan keräsi Suomessa teatterilevityksessä vuoden 2014 aikana 3 094 katsojaa.


title: Jamalainen

text: Jamalainen on seuraavien henkilöiden sukunimi:


title: Javanainen

text: Javanainen on suomalainen sukunimi, joka on muun muassa seuraavilla henkilöillä:


title: Osittain järjestetty joukko

text: Osittain järjestetty joukko on matemaattinen rakenne. Osittaisuus tarkoittaa, ettei joukon kaikista alkiopareista voi välttämättä sanoa kumpi on "suurempi", "järjestyksessä ensin" tms; järjestys ei välttämättä tarkoita mitään tavanomaista suuruusjärjestystä. Esimerkiksi tason pisteiden etäisyys origosta muodostaa osittaisen järjestyksen. Jos formula_1 on kauempana kuin formula_2 ja formula_2 kauempana kuin formula_4, niin formula_1 on kauempana kuin formula_4. Järjestys ei ole täydellinen, koska esimerkiksi pisteistä formula_7 ja formula_8 kumpikaan ei ole kauempana kuin toinen.


title: Osittain järjestetty joukko

text: Antilla on tyttäret Bertta ja Cecilia, joista viimeksi mainitulla poika David. Määritellään formula_9 tarkoittamaan "x on y tai y:n esivanhempi". Tällöin esimerkiksi Antti formula_10 David, mutta Bertta ja David eivät ole vertailtavissa.


title: Osittain järjestetty joukko

text: Vaa'an tarkkuus on kolme kiloa kumpaankin suuntaan. Antti painaa 60±3 kg, Bertta 65±3 kg, Cecilia 70±3 kg ja David 75±3 kg. Määritellään formula_9 tarkoittamaan "x on ainakin yhtä painava kuin y". Tuloksena ei ole täydellinen järjestys, koska esimerkiksi Antti ja Bertta eivät ole vertailtavissa.


title: Osittain järjestetty joukko

text: Määritellään positiivisten kokonaislukujen joukossa formula_9 tarkoittamaan "x voidaan jakaa tasan luvulla y". Selvästi jos luku formula_4 jakaa tasan luvun formula_2 ja formula_2 jakaa tasan luvun formula_1, niin formula_4 jakaa luvun formula_1. Ei-vertailtavia ovat esimerkiksi luvut 2 ja 3.


title: Starbound

text: Starbound on indie-videopeli, jota tuotetaan Britanniassa toimivassa Chucklefish Ltd:ssä. Pelissä ollaan kaksiulotteisessa, satunnaisesti tuotetussa universumissa, jota pelaaja tutkii saadakseen uusia aseita, esineitä jne. Starbound julkaistiin alpha-testausvaiheeseen 4. joulukuuta. 2013 Microsoft Windowsille, OS X:lle ja Linuxille. Starbound poistui Steam Early Accesista ja koko versio julkaistiin 22. heinäkuuta 2016.


title: Starbound

text: Pelissä on 7 eri avaruusolentolajia, joista voi valita millä haluaa pelata. Oman hahmon voi pelin alussa muokata haluamansa näköiseksi ja pukeutua pelissä löytämiinsä tai ostamiinsa vaatteisiin. Pelaaja on avaruusaluksen kapteeni, jonka tehtävänä on hankkia miehistöä, perustaa tukikohtia ja halutessaan suorittaa erilaisia tehtäviä.


title: Starbound

text:
Starboundin pelimaailma koostuu lähes äärettömästä universumista jossa on tähtiä joita kiertää planeetat ja kuut. Planeetat ovat pelin satunnaisesti tuottamia, jokaisella planeetalla on ainutlaatuisia ominaisuuksia, kuten omanlainen kasvillisuus, materiaalit, sää, päivän pituus, painovoiman voimakkuus, planeetan koko ja eläimet.
Pelissä on myös miljoonia satunnaisesti tuotettuja esineitä, sekä tuhansia muita tavaroita, joita pelaaja voi kerätä.


title: Starbound

text: Pelissä voi lentää avaruusaluksella eri tähdille ja laskeutua planeetoille tutkimaan. Planeettoihin voi tehdä kaivoksia ja etsiä arvokkaita aineita ja tutkia monipuolisia luolaverkostoja. Pelissä voi myös rakentaa mitä vain neliöistä joista pelimaailma koostuu. Jotkin planeetat ovat ystävällisten tai vihamielisten avaruusolioden asuttamia. Planeetoilta voi löytää muun muassa kyliä, tukikohtia, laboratorioita, temppeleitä, joita asuttavat eri rotuiset avaruusolennot. Muiden avaruusolentojen kanssa voi käydä kauppaa. Pelissä valuuttana toimivat pikselit (), joita saa esim. metsästämällä hirviöitä ja tutkimalla planeettoja ja tekemällä saatuja tehtäviä.


title: Starbound

text: Peliä voi pelata moninpelissä muiden pelaajien kanssa. Palvelimen tekeminen on yksinkertaista Steam-palvelintuen ansiosta. Pelissä on myös monipuolinen tuki "modeille" eli yhteisön tuottamalle sisällölle, joka voi lisätä uusia esineitä, avaruusolentorotuja, planeettoja jne.


title: Sää (Yle)

text: Sää on Yleisradion säätoiminnan, Yle Sään tuottama sääkatsaus, jota esitetään Yleisradion kanavilla Yle TV1 ja Yle TV2. Katsausta esitetään Yle TV1:llä arkipäivisin alueuutisten jälkeen (alueen oma lähetys) ja ilman alueuutisia. TV2:lla katsausta esitetään vain lauantaina. Katsauksen nimi on vaihtunut vuosien varrella. Vuosina 1970–1988 nimi oli "Yleisradion sääkatsaus", vuosina 1988–1992 nimi oli "Sääkatsaus", vuosina 1992–1996 nimi oli "Sään katsaus", vuosina 1996–1999 nimi oli "Sää-tv", vuosina 1999–2002 nimi oli "Sääennuste", vuosina 2002–2004 nimi oli "Sää", vuosina 2004–2007 nimi oli sama mutta musiikki erilainen ja vuosina 2007–2012 nimi oli "SääRuutu." Helmikuussa 2012 käytettiin väliaikaista nimeä, joka oli "Uutiset sää." Maaliskuun 2012 uudistuksessa nimi vaihtui nimeksi "Yle Uutiset sää." Vuonna 2013 uutisten uudistuksessa nimi pysyi samana, kun taas vuoden 2014 elokuussa nimi vaihtui nimeksi "Sää".


title: Siv Scheiber

text: Siv Engel Cecilia Scheiber (s. 28. joulukuuta 1944 Helsinki) on suomalainen ruotsin kielellä kirjoittava kirjailija.


title: Maatilan prinsessa

text: Maatilan prinsessa on suomalainen tositelevisiosarja, jota esitettiin TV5:llä syksyllä 2013. Sarjassa kymmenen julkisuudesta tuttua tai vähemmän tuttua naista menevät kahdeksaksi viikoksi maatilalle, jossa he suorittavat erilaisia maatilan töitä. Joka viikko kilpailusta putoaa yksi kilpailija pois, ja voittaja kruunataan maatilan prinsessaksi ja palkitaan 10 000 eurolla.


title: Maatilan prinsessa

text: Sarjan juontajana toimii Juha Valvio. Sarjan ensimmäinen jakso esitettiin 8. lokakuuta 2013, ja se keräsi keskimäärin 209 000 katsojaa. Sarjassa esiintyvät kilpailijat ovat Henna Kalinainen, Saana Uimonen, Suvi Pitkänen, Nora-Maria Tissari, Suvi Pehkonen, Anna Eriksson, Jasmine Tukiainen, Kelly Kalonji, Kirsikka ”Geronima” Kelloniemi ja Emmi Surakka, joista viimeksimainittu voitti kilpailun.


title: Duván Zapata

text: Duván Esteban Zapata Banguera (s. 1. huhtikuuta 1991 Cali) on kolumbialainen jalkapalloilija, joka edustaa Serie A:ssa pelaavaa SSC Napolia. Pelipaikaltaan oikeajalkainen Zapata on hyökkääjä. Hänen kasvattajaseuransa on hänen kotikaupunkinsa América de Cali, jonka edustusjoukkuetta Zapata edusti vuodet 2008-2012. Vuodet 2011-12 hän oli lainalla argentiinalaisessa Estudiantes de La Platassa, jossa hän pelasi hyvin tehden 11 pelissä viisi maalia. Vuonna 2012 Estudiantes ostikin lainan päätyttyä Zapatan omakseen. Argentiinalaisseurassa Zapata pelasi vain kauden ollen tärkeässä roolissa 14 liigamaalillaan. Vuonna 2013 Zapata siirtyi Eurooppaan, Italian suurseuraan SSC Napoliin. Napolissa Serie A-debyytti tapahtui syyskuussa 2013 ja ensimmäinen maali Mestareiden liigassa lokakuussa 2013 Olympique de Marseillea vastaan. Vuonna 2011 Zapata pelasi Kolumbian alle 20-vuotiaiden maajoukkueessa.


title: Harriet Sjöstedt

text: Harriet Linnea Sjöstedt, o. s. "Nylund" (s. 9. joulukuuta 1944 Helsinki) on suomalainen ruotsin kielellä kirjoittava kirjailija.


title: Harriet Sjöstedt

text: Sjöstedt on kirjoittanut teatteri- ja tv-näytelmiä sekä radiokuunnelmia.


title: Ed Olczyk

text: Edward Walter "Eddie" Olczyk, Jr. (s. 16. elokuuta 1966 Chicago, Yhdysvallat) on entinen yhdysvaltalainen jääkiekkoilija. Kesäkuusta 2003 joulukuuhun 2005 hän toimi Pittsburgh Penguinsin päävalmentajana. Kaudella 1993–1994 hän voitti Stanley Cupin pelatessaan New York Rangerssissa. Yhdysvaltain maajoukkueessa hän on pelannut MM-kisoissa vuosina 1985, 1986, 1987, 1989 ja 1993, olympialaisiin hän osallistui vuonna 1984 ja Kanada-cupiin vuosina 1984, 1987 ja 1991.


title: Ed Olczyk

text: Olyczyk sairastui paksusuolen syöpään vuonna 2017.


title: Zapata

text: Zapata on pääosin espanjankielisissä maissa käytössä oleva sukunimi. Zapatoja ovat muun muassa:


title: Fredrikshovin linna

text: Fredrikshovin linna käsittää kaksi rakennusta Tukholman Östermalmin kaupunginosassa, Oscarskyrkan-kirkon vieressä.


title: Fredrikshovin linna

text: Fredrikshovin ensimmäinen osa rakennettiin 1660-luvulla arkkitehti Jean de la Valléen suunnittelemana. Carl Hårleman suunnitteli vuonna 1731 rakennetun uuden päärakennuksen ja tarpeelliset muutostyöt, kun Fredrikshovista tehtiin kuningas Fredrik I:n rakastajattaren Hedvig Tauben kesälinna. Rakennusta laajennettiin uudelleen 1772–1774 Carl Fredrik Adelcrantzin johdolla, minkä jälkeen se toimi Kustaa III:n äidin, kuningatar Loviisa Ulriikan talviasuntona. 1800-luvulla Fredrikshov siirtyi hovilta armeijan käyttöön. Suurin osa linnan alueesta sai 1900-luvun alussa väistyä Östermalmin asuintalojen tieltä. Rakennuksista on säilynyt yksi Hårlemanin suunnittelema talo sekä yksi Adelcrantzin suunnittelema paviljonkisiipi. Adelcrantzin piirtämä päärakennus purettiin 1895. Rakennuksissa toimii nykyisin yksityiskoulu.


title: Fredrikshovin linna

text: Fredrikshovissa pidettiin vankeina pidätettyjä Anjalan liiton jäseniä.


title: Swedbank Stadion

text: Swedbank Stadion on jalkapallostadion, joka sijaitsee Malmössä Ruotsissa. Se on otettu käyttöön 13. huhtikuuta 2009 ja sen nykyinen kapasiteetti on 24 000. Stadion toimii kaupungin jalkapalloseura Malmö FF:n kotikenttänä.


title: Iholla (3. tuotantokausi)

text: Iholla-sarjan kolmas tuotantokausi esitettiin AVA-kanavalla syys-lokakuussa 2014. Jaksot esitettiin maanantaista torstaihin kello 21. Kauden päähenkilöinä oli viisi toisilleen tuntemattomatonta eri ikäistä miestä, jotka kuvasivat elämäänsä puolen vuoden ajan. Sarjan kahdesta aiemmasta kaudesta poiketen tällä kaudella sarjan päähenkilöinä oli ainoastaan miehiä.


title: Iholla (3. tuotantokausi)

text: Kolmannen tuotantokauden haku käynnistyi 26. huhtikuuta 2013. Päähenkilöt kuvasivat materiaalia sarjaan kesästä 2013 vuoden vaihteeseen 2013–2014.


title: Iholla (3. tuotantokausi)

text: Esko on 34-vuotias avoliitossa oleva yhden lapsen isä. Ammatiltaan hän on luokanopettaja. Kauden aikana Esko perheineen muutti kotiseudultaan Lahdesta Helsinkiin.


title: Iholla (3. tuotantokausi)

text: Jukka on 29-vuotias biojätekuski. Jukalla on entisen vaimonsa kanssa kolme lasta ja hän käy ex-vaimonsa kanssa edelleen parisuhdeterapiassa.


title: Iholla (3. tuotantokausi)

text: Patrick on 24-vuotias CGI Artist aniomaatioalalta. Hänellä on yksi lapsi avovaimonsa Tuulin kanssa, jonka kanssa hän suunnittelee häitä.


title: Iholla (3. tuotantokausi)

text: 27-vuotias Tero on ammatiltaan kuminpaistaja. Hän on aloittanut vasta aikuisiällä tanssiharrastuksen, jossa hän haluaa kehittyä ammattilaiseksi.


title: Iholla (3. tuotantokausi)

text: Yrjänä on 39-vuotias muusikko, sarjakuvapiirtäjä ja kehitysvammaistenhoitaja. Yrjänä on vaimonsa Saran kanssa yrittänyt saada lasta usean vuoden ajan, viimeiset hetket hedelmöityshoitojen avulla.


title: Carles Gil

text: Carles Gil de Pareja Vicent (s. 22. marraskuuta 1992 Valencia, Espanja) on espanjalainen jalkapalloilija. Hän edustaa Englannin Valioliigassa pelaavaa Aston Villaa ja on pelipaikaltaan hyökkäävä keskikenttäpelaaja.


title: Carles Gil

text: Gil on Valencian nuorisoakatemian kasvatti. Hän pelasi ensimmäisen ottelunsa seuran reservijoukkueessa ollessaan 17-vuotias. Hän oli mukana edustusjoukkueen harjoituskausilla kesinä 2010–2012, minkä jälkeen hänen kanssaan solmittiin vuoteen 2016 asti ulottuva sopimus.


title: Carles Gil

text: Kaudeksi 2012–2013 hän siirtyi lainasopimuksella Elcheen. Gil pelasi ensimmäisen sarjaottelunsa joukkueessa 19. elokuuta 2012 Ponferradinaa vastaan, missä hän onnistui myös maalinteossa.


title: Carles Gil

text: Gil pelasi ensimmäisen ottelunsa Primera Divisiónissa kasvattajaseurassaan 29. elokuuta 2014 Málagaa vastaan. 28. syyskuuta 2014 hän teki ensimmäisen maalinsa joukkueessa ottelussa Real Sociedadia vastaan.


title: Vasil Levskin kansallistadion

text: Vasil Levskin kansallistadion on Bulgarian pääkaupungissa Sofiassa sijaitseva monikäyttöinen stadion. Se on nimetty Bulgarian kansallissankari Vasil Levskin mukaan. Vasil Levskin stadion on Bulgarian toiseksi suurin stadion ja se avattiin käyttöön ensimmäistä kertaa 5. heinäkuuta 1953. Tämän jälkeen sitä on kunnostettu vuosina 1966, 2002 ja 2012 ja sen nykyinen yleisökapasiteetti on 43 230.


title: Vasil Levskin kansallistadion

text: Stadion toimii pääosin jalkapallossa Bulgarian maajoukkueen kotinäyttämönä. Sillä käydään myös yleisurheilukilpailuja.


title: Aksel Rafael Kurki

text: Axel (Aksel) Rafael Kurki (vuoteen 1935 Rosenqvist; 22. helmikuuta 1880 Tampere – 3. elokuuta 1950 Helsinki) oli suomalainen opettaja ja kasvatustieteilijä. Hän oli ihmissuhdekoulukunnan pioneereja Suomessa yhdessä V. A. Niinisen kanssa.


title: Aksel Rafael Kurki

text: Kurjen vanhemmat olivat kauppias Viktor Rosenqvist ja Mathilda Charlotta Wilhelmina Frestadius. Hän pääsi ylioppilaaksi Tampereen lyseosta 1899 ja opiskeli Helsingin yliopistossa valmistuen filosofian kandidaatiksi 1906, maisteriksi 1907, lisensiaatiksi 1914 ja tohtoriksi 1919. Vuosina 1909–1911 hän täydensi opintojaan Pietarin yliopistossa, jossa hän opiskeli Aleksandr Netšajevin johdolla. Kurki toimi Helsingin suomalaisen normaalilyseon venäjän kielen kollegana ja nuorempana lehtorina 1908–1949. Hän oli myös Helsingin yliopiston kasvatus- ja opetusopin dosenttina 1926–1947.


title: Aksel Rafael Kurki

text: Kurki oli kasvatustieteeseen 1900-luvun alussa levinneiden kokeellisten tutkimusmenetelmien varhainen soveltaja Suomessa. Hän kannatti varsinkin saksalaisen kristillisen pedagogin Friedrich Wilhelm Foersterin oppeja, joissa keskeisellä sijalla oli eettinen luonteenkasvatus. Kurki laati väitöskirjansa "Valhe ja eetillinen kasvatus" (1914) tekemällä suomalaisissa koululuokissa laajan kyselyn ja psykologisia kokeita. Hänen pääteoksensa oli seuraavana vuonna ilmestynyt "Murrosikä ja kasvatus". Kasvatusopin lisäksi Kurkea kiinnosti psykometristen mittausten käyttö ammatinvalinnan ohjauksessa, ja hän oli tällä alalla edelläkävijä Suomessa. Hän julkaisi vuonna 1920 teoksen "Elämänuran valinta ja kokeellinen ammattisielutiede" ja toimi valtion rautateiden psykoteknillisen laboratorion johtajana. Vuonna 1922 perustettu laitos oli Pohjoismaiden ensimmäinen sovelletun psykologian laboratorio.


title: Aksel Rafael Kurki

text: Vuonna 1936 julkaisemassaan teoksessa "Teniikka ja kulttuuri sekä työntekijäin sielunelämä" Kurki pohti työläisten henkisten tarpeiden täyttämistä nyky-yhteiskunnassa, jossa tekninen kehitys johti väistämättä työn erikoistumiseen ja yksipuolistumiseen. Seuraavana vuonna eduskunta päätti äänin 129–30 esittää moitteen siitä, että kirjan julkaisua oli tuettu valtion varoilla, sillä Kurki oli sisällyttänyt teokseen äärioikeistolaista, antisemitististä, sosiaalidarwinistista ja työväenliikettä vastaan suunnattua propagandaa.


title: Aksel Rafael Kurki

text: Kurki kuoli jäätyään vuonna 1950 pakettiauton alle Helsingin Siltasaaressa.


title: Aksel Rafael Kurki

text:
Nimellä "A. R. Rosenqvist":
Nimellä "Aksel Rafael Kurki":


title: Jaana Sintonen

text: Jaana Katriina Sintonen (s. 10. elokuuta 1969 Lahti) on suomalainen kilpauransa lopettanut koripalloilija.


title: Jaana Sintonen

text: SB-Girlsin kasvatti Sintonen aloitti pääsarjauransa Sampo Basketissa, jossa hän pelasi neljä kautta saavuttaen kaksi Suomen mestaruutta, kaksi SM-pronssia ja kaksi Suomen cup-mestaruutta. Syksyllä 1989 Sintonen siirtyi Turun Rientoon, jossa hän saavutti yhden Suomen mestaruuden, yhden SM-pronssin ja kerran Suomen cupin. Kauden 1990–1991 Sintonen pelasi Mercerin yliopistossa. Kauden 1993–1994 Sintonen pelasi Forssan Alussa, jossa voitti sekä Suomen mestaruuden että cupin. Seuraavat kaksi kautta hän edusti Tampereen Pyrintöä, minkä jälkeen hän kävi pelaamassa Saksassa ennen paluutaan Alkuun kolmen kauden ajaksi. Alku voitti jokaisella kaudella Suomen mestaruuden ja kerran Suomen cupin. Syksyllä 1999 Sintonen siirtyi Saksaan, DJK Aschaffenburgiin, jossa hän voitti kauden päätteeksi Bundesliigan hopeaa ja joka selviytyi Ronchetti Cupissa välieriin asti.


title: Jaana Sintonen

text: Sintonen pelasi Suomen maajoukkueessa vuosina 1987–2000 104 maaottelua 6,3 pisteen keskiarvolla. Hän kuului Suomen Pohjoismaiden mestaruuden vuonna 2000 voittaneeseen joukkueeseen.


title: Hajgiri

text: Hajgiri on Koillis-Intiassa sijaitsevan runsaasti heimokulttuureja sisältävän alueen, Tripuran yksi tunnetuimpia intialaisia kansantansseja. Tanssia esittävät yleensä nuoret tytöt jumalatar Lakshmin kunniaksi järjestetyssä seremoniassa jotta saataisiin varmistettua hyvä viljasato. Tanssiin kuuluu mm. tasapainotaiteilua erilaisin välinein esimerkiksi pulloihin sijoitettujen palavien kynttilöiden kantamista pään päällä ruukkujen päällä tanssien. Tripuralaisten heimojen jäsenet (yleisimmin Riang-heimon jäsenet) tanssivat Intian pääfestivaalien aikoina juuri näitä tansseja omilla pihoillaan.


title: Liisa Koivisto

text: Liisa Koivisto (s. 21. marraskuuta 1974) on suomalainen aktiiviuransa lopettanut koripalloilija.


title: Liisa Koivisto

text: Koivisto teki naisten SM-sarjadebyyttinsä kasvattajaseuransa Tampereen Pyrinnön joukkueessa kaudella 1993–1994. Yhden välivuoden jälkeen Koivisto pelasi Pyrinnössä kolme kautta pääsarjassa. Koiviston viimeinen SM-sarjakausi 1997–1998 tuotti tälle runkosarjassa pääsarjauran parhaat keskiarvot muun muassa pisteissä (11,6/ottelu), levypalloissa (3,1) ja onnistuneissa kolmen pisteen heitoissa (38,5 %). Koivisto pelasi kaksi alle 22-vuotiaiden maaottelua.


title: Steve Moore

text: Steve Moore (s. 22. syyskuuta 1978) on kanadalainen jääkiekkoilija, joka edusti ammattilaisurallaan NHL-joukkue Colorado Avalanchea. Mooren lyhyt ura päättyi loukkaantumiseen Todd Bertuzzin lyötyä häntä nyrkillä päähän.


title: Steve Moore

text: Moore pelasi junioriuransa Yhdysvaltojen yliopistosarjassa, edustaen Harvardin yliopistoa. Colorado Avalanche varasi Mooren NHL:n varaustilaisuuden toisella kierroksella vuonna 1998, minkä jälkeen hän pelasi vielä kaksi vuotta Harvardissa. Samaan aikaan joukkueessa pelasivat myös hänen veljensä Mark ja Dominic. Neljän yliopistokauden aikana Moore oli joukkueensa tehokkaimpia pisteentekijöitä.


title: Steve Moore

text: Vuonna 2001 Moore siirtyi Coloradon organisaatioon, pelaten seuraavat kaksi kautta lähinnä seuran farmijoukkueessa AHL-liigan Hershey Bearsissa. Kaudella Moore teki läpimurtonsa NHL:ään, ja vakiinnutti paikkansa kokoonpanossa. Maaliskuussa 2004 Coloradon ja Vancouver Canucksin kohdatessa Vancouverin Todd Bertuzzi löi Moorea takaapäin nyrkillä ohimoon ja Moore kaatui naama edellä jäähän. Tilanne oli seurausta joukkueiden edellisestä kohtaamisesta, jossa Moore taklasi Vancouverin Markus Näslundia kyynerpäällä päähän. Moore loukkaantui tilanteessa vakavasti, ja loukkaantuminen päätti lopulta hänen pelaajauransa.


title: Steve Moore

text: Mooren ja Bertuzzin tapauksesta tuli tunnettu, sillä Bertuzzi sai syytteen pahoinpitelystä. Liiga asetti Bertuzzin 20 ottelun pelikieltoon ja siviilioikeus tuomitsi Bertuzzin vuoden ehdolliseen vankeuteen ja yhdyskuntapalveluun. Moore haastoi Bertuzzin lisäksi oikeuteen ja vaati 68 miljoonan dollarin korvauksia. Kymmenen vuoden oikeudenkäyntien jälkeen osapuolet sopivat kiistansa pääsivät yhteisymmärykseen korvauksista, joiden suuruutta ei kerrottu julkisuuteen.


title: Hätätilatestamentti

text: Hätätilatestamentti on sellainen testamentti, joka voidaan pätevästi tehdä varsinaisen testamentin sijasta silloin, kun testamentin tekijä on estynyt tekemästä varsinaista testamenttia sairauden tai muun pakottavan syyn vuoksi.


title: Hätätilatestamentti

text: Hätätilatestamentti voidaan tehdä joko suullisesti, jolloin kaksi esteetöntä todistajaa on paikalla, tai ilman todistajia, jolloin tekijän täytyy itse omakätisesti kirjoittaa ja allekirjoittaa asiakirja.


title: Hätätilatestamentti

text: Koska hätätilatestamentti soveltuu ainoastaan poikkeuksellisiin olosuhteisiin, perintökaaressa säädetään, että hätätilatestamentti on katsottava kolmen kuukauden kuluttua pakottavan esteen päättymisestä rauenneeksi, jollei sitä ole tehty uudestaan noudattaen varsinaisen testamentin muotosäännöksiä.


title: Hätätilatestamentti

text: Kirjallista hätätilatestamenttia kutsutaan myös holografiseksi testamentiksi.


title: Koli (albumi)

text: Koli on Piirpauken 18. studioalbumi, joka julkaistiin 5. toukokuuta 2010. Yhtye palasi levyllä juurilleen jazzvaikutteiseen kansanmusiikkiin ja sitä on myös luonnehdittu yhdeksi Piirpauken parhaimmista. Keväällä julkaistu albumi nousi lokakuussa 2010 World Music Charts Europe -radiosoittolistan kärkisijalle toisena suomalaislevynä Värttinän "Utu"-albumin jälkeen.


title: Koli (albumi)

text: Levyllä ovat mukana Piirpauken johtohahmon Sakari Kukon ja pitkäaikaisen jäsenen Ismaila Sanen lisäksi muun muassa Sielun Veljissä aikaisemmin soittanut kitaristi Jukka Orma sekä Trio Töykeiden Rami Eskelinen ja Eerik Siikasaari. Myös albumin tuottajana toiminut Mika Mylläri soitti usealla kappaleella ja liittyi myöhemmin yhtyeen vakinaiseksi jäseneksi. Kolin kappaleista viisi on Jean Sibeliuksen sävellyksiä, levy sisältää muun muassa version "Valse tristestä", joka on yksi Sibeliuksen suosituimpia. Lisäksi albumilla kuullaan Pjotr Tshaikovskin ja Toivo Kuulan tuotantoa sekä Konsta Jylhän tunnetuimpiin kuuluva kappale ”Konstan parempi valssi”. ”Paimenen polska” on kansansävelmä, jonka aikoinaan teki tunnetuksi pelimanni Matti Haudanmaa.


title: Pierre Isacsson

text: Pierre Einar Isacsson (1. joulukuuta 1947 – 28. syyskuuta 1994) oli ruotsalainen laulaja ja lauluntekijä. Hänen tunnetuin kappaleensa on "Då går jag ner i min källare" vuodelta 1974. Isacssonin yhtye Family Four voitti Ruotsin Eurovision laulukilpailun karsintoina toimivan Melodifestivalenin kaksi kertaa peräkkäin vuosina 1971–1972 ja sijoittui varsinaisissa Eurovision laulukilpailuissa samoina vuosina sijoille 6. ja 13. 1980-luvulla Isacsson näytteli teatterissa ja toimi ääninäyttelijänä muun muassa Disneyn tuotannoissa.


title: Pierre Isacsson

text: Viimeisenä elinvuotenaan Isacsson työskenteli esiintyjänä ja risteilyisäntänä M/S "Estonialla". Hän menehtyi laivan jouduttua onnettomuuteen 28. syyskuuta 1994. Eloonjääneiden kertomusten mukaan Isacsson auttoi monia matkustajia ulkokannelle ennen hukkumistaan. Hänet on haudattu Bromman kirkon hautausmaalle Tukholmaan.


title: Borondougou

text: Borondougou on maalaiskunta Moptin alueen Moptin piirissä Malissa. Sen keskuskylä Diambacourou sijaitsee Nigerjoen tulva-alueen itäreunalla 45 kilometriä Moptista koilliseen. Kunnassa on 8 100 ja keskuskylässä 3 000 asukasta.


title: Borondougou

text: Borondougoun kunnan pinta-ala on 35 neliökilometriä. Se rajoittuu lännessä Moptin piirin Kounariin ja muissa ilmansuunnissa Konnan kuntiin.


title: Borondougou

text: Kunnan luoteisosa kuuluu Nigerin tulva-alueeseen. Luonnonvarainen kasvillisuus on etupäässä heinä- ja pensasaroa. Lisäksi on kaksi metsäaluetta. Seutu kuuluu Sahelin ja Sudanin siirtymäalueeseen. Vuotuinen sademäärä on 300–450 millimetriä.


title: Borondougou

text: Vuonna 1996 perustettu kunta oli aikaisemmin osa Konnan arrondissementtiä. Nykyään siihen kuuluu viisi kylää; Bogo, Diambacourou, Foussi, Komio ja Singo. Asukkaat ovat fulbeja, somonoja, markoja, bozoja ja bambaroita. Heistä lähes 95 % on muslimeja.


title: Borondougou

text: Diambacourousta on tieyhteys Office du rizin patoa pitkin Moptin ja Konnan väliselle RN16-maantielle. Paikallisia liikennevälineitä ovat hevoskärryt, veneet ja moottoripyörät.


title: Borondougou

text: Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (51 % tuotannosta), riisi (40 %), maissi, durra ja pavut. Kotieläimiä ovat naudat, aasit, lampaat ja vuohet. Vuotuinen kalansaalis on 60 tonnia. Kalaa myydään tuoreena, savustettuna ja kuivattuna Moptiin ja Bamakoon. Lisäksi harjoitetaan puunhankintaa, keräilyä, kaupankäyntiä ja vähäisessä määrin käsityöammatteja. Diambacouroussa on viikoittainen toripäivä, mutta kaupankäynti suuntautuu enemmän Konnaan ja Fatomaan. Teollisuutta tai matkailupalveluja kunnassa ei ole lainkaan.


title: Borondougou

text: Kunnassa toimii viisi alakoulua, yläkoulu, kaksi lukutaitokeskusta ja koraanikoulu. Diambacouroussa on hyvätasoinen terveyskeskus lääkevarastoineen. Vesihuolto käsittää kaivoja ja vesiposteja. Muita palveluja ovat Diambacouroun torialue, joukko kauppoja ja riisinkuorintakoneita sekä maaseudun toimintakeskus (centre d’animation rural).


title: Le Normand -luokka

text: Le Normand -luokka eli tyyppi E52 oli Ranskan laivaston neljäntoista 1956-1960 valmistetun aluksen muodostama fregattiluokka (). Ne olivat saman kaltaisia kuin edeltäneen Le Corse -luokan alukset. Yhdysvallat maksoi seitsemän ensimmäistä alusta, jotka tilattiin 1952, osana avustuspakettia (). Loput seitsemän Ranska maksoi ja ne tilattiin 1953-1955.


title: Le Normand -luokka

text: Merkittävin ero edeltäneeseen luokkaan oli aseistuksen uudelleen sijoittelu. Torpedoputkia siirrettiin edemmäs kohti etummaista tykkitornia, mikä laski alusten painopistettä sekä paransi sukellusveneentorjuntaheittimen tulen peittoa. Viimeiset kolme alusta muodostivat alaluokan tyyppi 52B, joiden keskimmäinen tykkitorni ja Boforsin sukellusveneetorjuntaheitin korvattiin uudelle keskilaivaan sijoitetulla 305 millimetrin sukellusveneentorjuntaheittimellä. Luokkaan tilattiin vielä 1957 kaksi alusta, mutta niiden tilaus peruutettiin talousvaikeuksien vuoksi.


title: Ilmestysteatteri

text:
Ilmestysteatteri on vuonna 1993 Heinolassa perustettu ja siellä vaikuttanut vapaa, ammatillinen teatteri. Teatterin taiteellisena johtajana toimi teatteriohjaaja, FM Salla Aas. Ilmestysteatteri tunnetaan erityisesti Commedia dell'Arte -osaamisestaan. Toisaalta teatteri tuotti myös post-draamallisia, visuaalisia näyttämöteoksia. Heinolan lisäksi Ilmestysteatterin esityksiä nähtiin vierailuesityksinä myös muualla Suomessa.
Ilmestysteatteri lopetti toimintansa vuonna 2007. Ilmestysteatterin produktioissa ovat näytelleet muun muassa Heidi Aho, Ida Backer, Mari Brun, Seija Hinkkanen, Eero Järvinen, Tommi Kainulainen, Antti Knuutila, Eeva Kuusela, Ville-Matti Kuusela, Jori Lahtinen, Pauliina Lampinen, Mikko Leppilampi, Vallu Lukka, Tarja Markus, Tommi Mujunen, Harri Peltonen, Heikki Peltonen, Kikka Pohjaväre, Petri Pullinen, Vesa Repo, Jari Salokangas, Sami Siltala ja Ari Suzuki.
Visuaalisesta ilmeestä vastasivat valosuunnittelija Harri Peltonen, pukusuunnittelijat Anna Vilppunen, Petra Kortelainen ja Ilona Jussila, sekä erikoismaalari Pauliina Lampinen.
Musiikkia produktioihin ovat säveltäneet Vallu Lukka, Ville-Matti Kuusela, Antti Knuutila ja Harri Peltonen. Koreografina toimi Tuulikki Pohjola.


title: Keskibikol

text: Keskibikol on austronesialaisten kielten keskifilippiiniläiseen alaryhmään kuuluva kieli, jota puhutaan Filippiineillä Bicolin alueella. Keskibikolia puhuu äidinkielenä 2,5 miljoonaa ihmistä, mikä tekee siitä puhujamäärältään suurimman bikol-kielen.


title: Bikol-kielet

text: Bikol-kielet on kieliryhmä, joka kuuluu austronesialaisten kielten keskifilippiiniläiseen alaryhmään. Ryhmään kuuluvia kieliä puhutaan pääasiassa Luzonin kaakkoisosassa Filippiineillä. Bikol-kieliä puhuu äidinkielenä yhteensä 4,6 miljoonaa ihmistä. Suurin kielistä on keskibikol, jolla on 2,5 miljoonaa puhujaa.


title: Bikol-kielet

text: ISO 639 -standardissa bikolin makrokielen alle kuuluvat buhi’noninbikol, keskibikol, liboninbikol, mirayanbikol, pohjois- ja eteläcatanduanesinbikol, rinconadanbikol sekä länsialbaynbikol. Bikol-kieliryhmään luetaan näiden lisäksi agtojen puhumat kielet isaroginagta, irayanagta ja iriganagta.


title: Jyväskylän yliopiston kauppakorkeakoulu

text: Jyväskylän yliopiston kauppakorkeakoulu, JSBE on Jyväskylän yliopiston yksikkö. Se on perustettu 1.3.1997 alkaen itsenäiseksi taloustieteelliseksi osastoksi, ja siellä on lukuvuonna 2014-2015 noin 1 300 opiskelijaa ja 120 opettajaa. Nimi muutettiin taloustieteiden tiedekunnasta Jyväskylän yliopiston kauppakorkeakouluksi vuonna 2010.


title: Jyväskylän yliopiston kauppakorkeakoulu

text:
Koulu antaa tutkimukseen perustuvaa opetusta yrityksen taloustieteissä ja kansantaloustieteessä, ja sen opetusaineita ovat taloustiede, johtaminen, laskentatoimi, markkinointi, yritysten ympäristöjohtaminen
ja yrittäjyys.


title: Jyväskylän yliopiston kauppakorkeakoulu

text: Kauppatieteellistä koulutusta Jyväskylässä on annettu vuodeta 1967 ja yksikkö vakiintui 1973 yhteiskuntatieteellisen tiedekunnan alaiseksi laitokseksi.


title: Jyväskylän yliopiston kauppakorkeakoulu

text: Avance-johtamiskoulutus on Jyväskylän yliopiston liikkeenjohdon täydennyskoulutusta tarjoava yksikkö, joka toimii Jyväskylän yliopiston kauppakorkeakoulun yhteydessä. Avance tuottaa sekä räätälöityjä tilauskoulutuksia että kokeneen liikkeenjohdon Executive MBA -koulutusta .


title: Jyväskylän yliopiston kauppakorkeakoulu

text: Avancen historia alkaa vuodesta 1984, jolloin oltiin tunnistettu tarve kokeneen liikkeenjohdon koulutukselle. Tarpeeseen suunniteltiin Menestyksen strategiat -koulutusohjelma ja sen toteuttamiseksi perustettiin Avance-johtamiskoulutus omaksi yksikökseen Jyväskylän yliopiston täydennyskoulutuskeskukseen. Vuodesta 2011 lähtien Avance-johtamiskoulutus on ollut osana Jyväskylän yliopiston kauppakorkeakoulua .


title: Jyväskylän yliopiston kauppakorkeakoulu

text: Avance-johtamiskoulutus on tuottanut kokeneen liikkeenjohdon MBA-koulutusta vuodesta 1989, jolloin Menestyksen strategiat -koulutusohjelman ympärille kehitettiin laajempi MBA-ohjelma. Nykyisin Executive MBA (EMBA) -nimellä oleva koulutusohjelma on luonteeltaan osa-aikainen ja tarkoitettu suoritettavaksi työn ohessa kolmen vuoden aikana .


title: Jyväskylän yliopiston kauppakorkeakoulu

text: Talouselämä-lehti julkaisee johdon koulutukseen liittyviä ostajien kokemuksia ja mielikuvia. Uusimmassa, syksyllä 2012 julkaistussa selvityksessä Avance-johtamiskoulutus nostettiin yhdeksi suurimmista nousijoista ollen kokonaismittaristossa kolmantena .


title: Jyväskylän yliopiston kauppakorkeakoulu

text: Avancen Executive MBA -ohjelma on ainoa suomenkielinen MBA-koulutus, jolla on kansainvälinen AMBA-akkreditointi (Association of MBAs) . AMBAn akkreditointi on myönnetty vain hieman yli 200 koulutusyksikölle maailmanlaajuisesti .


title: Dialloubé

text: Dialloubé on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen sisämaasuistossa 75 kilometriä Moptista pohjoiseen. Kunnassa on 30 900 ja kylässä 6 000 asukasta (vuonna 2009).


title: Dialloubé

text: Dialloubén kunnan pinta-ala on 1 400 neliökilometriä. Se rajoittuu idässä Moptin piirin Konnan, etelässä Kounarin ja Socouran, lännessä Ténenkoun piirin Togoro Kotian ja Togoré-Coumbén sekä pohjoisessa Youwaroun piirin Bembéré Taman ja Déboyen kuntiin.


title: Dialloubé

text: Kunnan alue on pääosin Nigerjoen tulvatasankoa. Vesistöjä ovat Nigerin pääuoma etelässä, sen sivuhaarat Mayo Dembi ja Mayo Kakagnan sekä niitä yhdistävä Bora, lukuisat tulvajärvet ja pohjoisessa Débojärvi. Kasvillisuus on melko runsasta ja varsinkin tulvaniittyjä käytetään karjan laiduntamiseen.


title: Dialloubé

text: Seutu kuuluu Sahelin vyöhykkeeseen. Sadekausi kestää heinäkuusta syyskuuhun ja kuiva kausi lokakuusta kesäkuuhun. Vuotuinen sademäärä on 350–400 millimetriä.


title: Dialloubé

text: Vuonna 1996 perustettu kunta käsittää entisen Dialloubén arrondissementin. Siihen kuuluu 21 kylää: Abdaramane, Batamani, Dayébe, Dialloubé, Gobe, Kakagnan bozo, Kakagnan peul, Kanio, Noga, Ouro alpha ka, Payona, Saba, Saré hambanou, Saya, Severy bozo, Severy ouro, Sormé, Tanouma guido, Tanouma ouro, Teby ja Wampiri. Suurin osa kylista sijaitsee kunnan eteläosassa. Asukkaat ovat fulbeja, rimaibeja, diawandoja, markoja ja bozoja.


title: Dialloubé

text: Kunnan liikenneyhteydet ovat erittäin huonot varsinkin tulva-aikana. Vesiliikennettä vaikeuttaa jokien mataluus.


title: Dialloubé

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (yli 50 % tuotannosta), durra, maissi, hirssi, lehmänpapu ja vihannekset. Kalaa viedään myytäväksi Youwarouhun ja Moptiin. Lisäksi harjoitetaan käsityöammatteja ja kaupankäyntiä. Dialloubéssa ja Kakagnanissä pidetään viikottaiset markkinat kuivana aikana helmikuusta kesäkuuhun. Teollisuutta tai matkailupalveluja kunnassa ei ole lainkaan.


title: Dialloubé

text: Kunnassa toimii seitsemän alakoulua, Dialloubén yläkoulu, kaksi koraanikoulua, kahdeksan lukutaitokeskusta sekä koulutus- ja kehittämiskeskus (CED). Terveyspalveluihin kuuluu neljä vaatimatonta terveyskeskusta ja neljä karjan rokotuspaikkaa. Vesihuolto käsittää kaivoja ja porakaivoja, joiden määrä ja laatu on riittämätön. Muita palveluja ovat joukko kauppoja, puimuri, viljavarasto ja kaksi hirssimyllyä.


title: Dialloubé

text: Paikallinen nähtävyys on vuosittainen degal-juhla, jolloin karja ylittää Nigerjoen ja aloittaa laiduntamisen sisämaasuistossa. Degalin vastine on Diafarabéssa pidettävä yaaral. Molemmat juhlat on otettu mukaan Unescon aineettoman kulttuuriperinnön luetteloon.


title: João Belo -luokka

text: João Belo -luokka oli Portugalin laivaston neljän 1960-luvun lopulla Ranskassa suunnitellun ja valmistetun aluksen muodostama fregattiluokka. Luokan alukset muistuttavat Ranskan laivaston Commandant Rivière -luokan aluksia, mutta niiden varustusta on täydennetty tropiikin vaatimusten mukaisesti.


title: João Belo -luokka

text: 1960-luvulla Portugalin laivasto yritti tuloksetta tilata Leander-luokan aluksia, mutta poliittisten erimielisyyksien vuoksi hankintaa ei voitu toteuttaa. Hankinta suunnattiin sen vuoksi Ranskaan.


title: João Belo -luokka

text: Alukset tilattiin 1964.


title: Juha Karhu

text: Juha Karhu -nimisiä henkilöitä ovat:


title: Kölschin kieli

text: Kölsch on Kölnin kaupungin ympäristössä puhuttu kielimuoto, joka voidaan luokitella joko saksan murteeksi tai erilliseksi germaaniseksi kieleksi.


title: Kölschin kieli

text: Kölschin tyypillisimmät tunnusmerkit ovat ”laulava” intonaation käyttö ja sananalkuisen g-äänteen korvaaminen j:llä. Yleisesti ottaen kieli on lähellä nykysaksaa ja sitä kuvataankin joskus ”möykkyiseksi yläsaksaksi” ("Hochdäitsch met Knubbel"). Kölschin varianteista arkikölsch ("Familienkölsch") on nykyisin tyypillisin Kölnin kaupunkimurre. Harvinaisempi varsinaiskölsch ("Echt Kölsch") muodostui sotien välisenä aikana Kölnin slummeissa ja jota suurin osa nykykölniläisistä pitää ”epäystävällisen” kuuloisena.


title: Kölschin kieli

text: ISO 639 -standardissa kölsch luetaan erilliseksi kieleksi germaanisten kielten länsisaksalaiseen haaraan muun muassa limburgin, luxemburgin ja pennsylvaniansaksan rinnalle. Myös "Glottolog"-tietokannassa kölschiä käsitellään omana kielenään.


title: Kölschin kieli

text: Kölschiä kirjoitetaan kirjasaksan tavoin latinalaisilla kirjaimilla. Kirjoituksessa otetaan useimmiten mallia saksan oikeinkirjoitussäännöistä. Monet kölschinkieliset kirjoittajat käyttävät Adam Wreden vuonna 1956 teoksessa "Neuer Kölnischer Sprachsatz" julkaisema oikeinkirjoitusta.


title: Vahvistettu oppiminen

text: Vahvistettu oppiminen on termi, joka on saanut alkunsa kasvuyritysten piiristä, mutta jota voidaan soveltaa yleisestikin.


title: Vahvistettu oppiminen

text: Termillä tarkoitetaan oppimisprosessia, jossa kokeillaan hypoteesia ja vahvistetaan se mittaamalla tulos. Käänteisesti on kyse siitä, että ei uskota mitään ennen kuin asia on todistettu käytännössä. Vahvistamisella ehkäistään virheellisen tiedon pohjalta toimimista.


title: Vahvistettu oppiminen

text: Menetelmään kuuluu iteratiivisuus, jossa yksittäisten asioiden oppiminen tapahtuu osana isompaa ketjua oppimista ja testaamista opittujen asioiden oikeellisuuden vahvistamiseksi.


title: Vahvistettu oppiminen

text: Vahvistettu oppiminen on erityisen suosittua aloilla, joissa mittaaminen ja sitä kautta hypoteesien vahvistaminen on helppoa. Esimerkiksi selainpohjaisten sovellusten kehityksessä on helppo käyttää analytiikkaa ja tilastointia tosi-elämän tulosten mittaamiseen. Periaatetta voi toki soveltaa mihin tahansa, rajoittavana tekijänä on lähinnä hyvän mittarin keksiminen.


title: Vahvistettu oppiminen

text: Vahvistetun oppimisen tyypilliset vaiheet


title: Ruth Wilson

text: Ruth Wilson (s. 13. tammikuuta 1982 Ashford, Surrey, Iso-Britannia) on englantilainen näyttelijä, joka on esiintynyt useissa menestyneissä televisiosarjoissa ja elokuvissa. Hän on voittanut kaksi kertaa Laurence Olivier -palkinnon ja hän sai Bafta- sekä Golden Globe -ehdokkuudet roolistaan vuoden 2006 minitelevisiosarjassa "Kotiopettajattaren romaani". Vuonna 2015 hänet palkittiin parhaan naispääosan Golden Globe -palkinnolla roolistaan draamasarjassa "The Affair".


title: Ruth Wilson

text: Wilsonin äiti on ehdonalaisvalvoja ja isä sijoituspankkiiri. Wilson on nuorin neljästä sisaruksesta ja hän kasvoi Surreyssa.


title: Kadmiumoksidi

text: Kadmiumoksidi (CdO) on epäorgaaninen yhdiste ja kadmiumin oksidi. Yhdistettä voidaan käyttää muiden kadmiumyhdisteiden valmistuksessa, lasitteiden valmistukseen, metallurgiassa ja orgaanisessa kemiassa katalyyttinä. Luonnossa kadmiumoksidia esiintyy monteponiittimineraalina.


title: Kadmiumoksidi

text: Huoneenlämpötilassa kadmiumoksidi on tyypillisesti ruskeaa kiinteää ainetta, jonka värisävy voi vaihdella valmistustavasta riippuen amorfisen yhdisteen vihertävästä, keltaiseen tai punaiseen ja aina täysin kiteiseen mustaan kadmiumoksidiin. Väriin vaikuttavat myös kidehilan virheet. Puhtaan kadmiumoksidin kiderakenne muistuttaa natriumkloridin rakennetta. Kadmiumoksidi ei liukene veteen eikä emäsliuoksiin, mutta liukenee helposti happoihin. Se on siis luonteeltaan emäksinen oksidi. Kadmium muodostaa kompleksi-ioneja syanidi-ionin kanssa ja tämän vuoksi kadmiumoksidi liukenee myös syanidiliuoksiin. Kuumennettaessa yhdistettä se sublimoituu lämpötilavälillä 700–1 540 °C. Kadmiumoksidi voidaan pelkistää metalliseksi kadmiumiksi 600 °C:n lämpötilassa vedyn, hiilen tai hiilimonoksidin avulla. Kadmiumoksidi on puolijohde.


title: Kadmiumoksidi

text: Kadmiumoksidia voidaan valmistaa johtamalla kuumaa ilmaa sulaan ja höyrystettyyn kadmiumiin. Muodostunut oksidi kuumennetaan tämän jälkeen 550 °C lämpötilaan, jotta varmistetaan tasalaatuisen tuotteen muodostuminen. Yhdistettä voidaan valmistaa myös kuumentamalla kadmiumhydroksidia, -karbonaattia, -nitraattia tai -sulfaattia. Näin saadaan usein hienojakoista ja aktiivista kadmiumoksidia.


title: Kadmiumoksidi

text: Kadmiumoksidia käytetään hopean kanssa vaativiin elektroniikan juotoksiin, depolarisaattorina hopeaoksidi-sinkkiparistoissa, epäorgaanisten ja orgaanisten kadmiumyhdisteiden valmistukseen, lasitteiden, emalien ja loisteaineiden valmistukseen, PVC:tä ja muita muoveja stabiloivana ja niiden palamista estävänä kemikaalina, syanidiliuoksena metallien elektrolyyttiseen päällystämiseen ja orgaanisessa kemiassa katalyyttinä hapetus- ja pelkistysreaktioissa, polymeroinneissa ja dehydrogenoinneissa. Lisäksi yhdistettä voidaan käyttää sikojen loisten häätämiseen.


title: Kadmiumoksidi

text: Kadmiumoksidi ärsyttää silmiä ja hengitysteitä. Pölyn hengittäminen aiheuttaa yskimistä ja hengityksen vaikeutumista. Nieleminen voi aiheuttaa huonovointisuutta ja vatsakipuja. Kadmiumoksidin on todettu olevan karsinogeeninen yhdiste.


title: Bena

text: Bena on Tansaniassa Iringan alueella puhuttu bantukieli. Sitä puhuu äidinkielenään ihmistä. Benan läheisin sukukieli on hehe.


title: Bengt Djurberg

text: Bengt Djurberg (23. heinäkuuta 1898, Tukholma, Ruotsi – 2. marraskuuta 1941, Tukholma, Ruotsi) oli ruotsalainen näyttelijä. Bengt Djurbergin setä oli Bruno Aspelin.


title: Abel Gebor

text: Abel Gebor (s. 27. elokuuta 1990 Sinoe, Liberia) on liberialais-yhdysvaltalainen jalkapalloilija, pelipaikaltaan puolustava keskikenttäpelaaja. Hän edustaa kaudella 2014 Veikkausliigassa pelaavaa FC Honkaa.


title: Abel Gebor

text: Gebor pelasi kaudella 2012 kuusi ottelua North American Soccer Leaguessa Fort Lauderdale Strikersin joukkueessa. Vuoden 2013 hän oli ilman seuraa. Keväällä 2014 hän edusti saksalaista Malchower SV:tä, josta hän siirtyi Honkaan syyskuussa. Gebor teki ensiesiintymisensä Veikkausliigassa 14. syyskuuta 2014, kun joukkue hävisi Rovaniemen Palloseuralle vieraissa 1–2. Gebor oli ottelussa avauskokoonpanossa, sai varoituksen ja tuli vaihtoon 36. minuutilla.


title: Sjöstedt

text: Sjöstedt on muun muassa seuraavien henkilöiden sukunimi:


title: Dresdenin filharmonikot

text: Dresdenin filharmonikot () on vuonna 1870 perustettu Dresdenissä, Saksassa toimiva sinfoniaorkesteri. Klassisen ja romanttisen ohjelmiston lisäksi se esittää myös nykymusiikkia, jota se on tilannut muiden muassa Sofia Gubaidulinalta, Rodion Štšedriniltä, Gia Qantšelilta ja Michael Nymanilta.


title: Dresdenin filharmonikot

text: Aikoinaan Johannes Brahms, Pjotr Tšaikovski, Antonín Dvorák ja Richard Strauss johtivat Dresdenin filharmonikkojen kanssa omien teostensa esityksiä. Myöhemmin orkesteria ovat johtaneet muiden muassa Hermann Abendroth, Eduard van Beinum, Fritz Busch, Eugen Jochum, Joseph Keilberth, Erich Kleiber, Hans Knappertsbusch, Franz Konwitschny ja Arthur Nikisch. Viime aikoina orkesterin vieraileviin kapellimestareihin ovat lukeutuneet Marc Albrecht, Dennis Russell Davies, Miguel Harth-Bedoya, Kristjan Järvi, Michail Jurowski, Dmitri Kitajenko, Yakov Kreizberg, Neville Marriner, Wayne Marshall, Kurt Masur, Ingo Metzmacher, Andris Nelsons, Markus Poschner, André Previn, Karl-Heinz Steffens, Juri Temirkanov, Yan Pascal Tortelier, Sebastian Weigle, Simone Young ja Lothar Zagrosek.


title: Dresdenin filharmonikot

text: Dresdenin filharmonikkojen kanssa ovat esiintyneet solisteina sellaiset artistit kuin Rudolf Buchbinder, Julia Fischer, Kirill Gerstein, Matthias Goerne, Vadim Gluzman, Martin Grubinger, Håkan Hardenberger, Michaela Kaune, Anne-Sophie Mutter, Daniel Müller-Schott, Fazil Say ja Jean-Yves Thibaudet.


title: Dresdenin filharmonikot

text: Vuonna 1909 Dresdenin filharmonikoista tuli yksi ensimmäisistä Yhdysvalloissa konserttikiertueen tehneistä saksalaisorkestereista. Sittemmin orkesteri on kiertänyt merkittäviä musiikillisia keskuksia Euroopassa, Amerikoissa ja Aasiassa.


title: Dresdenin filharmonikot

text: Vuonna 2011 Dresdenin filharmonikkojen pääkapellimestariksi tuli Michael Sanderling.


title: Kapverdenkreoli

text: Kapverdenkreoli eli kabuverdianu on portugaliin pohjautuva kreolikieli, jota puhutaan Kap Verden saaristossa. Sitä puhuu äidinkielenä 492 000 kapverdeläistä, minkä lisäksi useimmat saarivaltion maahanmuuttajat opettelevat puhumaan sitä vieraana kielenä. Lisäksi Portugalissa asuu 200 000 kapverdenkreolin puhujaa. Kapverdenkreolille annettiin Kap Verdessä kansalliskielen asema vuonna 1992.


title: Kapverdenkreoli

text: Kapverdenkreolia kirjoitetaan latinalaisilla kirjaimilla ja kirjoitusjärjestelmä on hyvin samankaltainen portugalin oikeinkirjoituksen kanssa.


title: Kapverdenkreoli

text: Kielellä on kaksi toisistaan poikkeavaa murretta. Barlavente-murretta puhutaan Santo Antãolla, São Nicolaulla, São Vicentellä, Salilla ja Boa Vistalla. Puhutumpi kapverdenkreolin murre on sotaventu, jota puhutaan Bravan, Fogon, Maion ja Santiagon saarilla.


title: Vasco da Gama -luokka

text: Vasco da Gama -luokka on Portugalin laivaston kolmen aluksen muodostama fregattiluokka, jonka alukset pohjautuvat saksalaiseen MEKO 200 -sarjaan.


title: Vasco da Gama -luokka

text: Portugalin hallitus hyväksyi suunnitelman alusten hankinnasta vuonna 1985.


title: I Gotta Feeling

text: I Gotta Feeling on The Black Eyed Peasin toinen single heidän viidenneltä, The E.N.D.-studioalbumilta. Kappaleen tuotti ranskalainen DJ David Guetta ja se julkaistiin 21. toukokuuta 2009. Kappale debytoi sekä Canadian Hot 100 että Billboard Hot 100-listan toisella sijalla 27. kesäkuuta 2009 alkaneella viikolla heti yhtyeen kappaleen "Boom Boom Pow" taakse, muodostaen yhtyeestä yhden niistä yhdestätoista artistista, jolla on ollut "Billboard Hot 100"-listan kahdella ensimmäisellä sijalla samaan aikaan omat kappaleet. Myöhemmin kappale saavutti sekä Yhdysvaltain että 20 muun valtion singlelistan kärjen maailmanlaajuisesti. Kappaleen "I Gotta Feeling" musiikkirytmi on otettu Bryan Pringlesin kappaleesta "Take a Dive", joka tehtiin kymmenen vuotta ennen kappaletta "I Gotta Feeling". The Black Eyed Peas ei saanut aikaiseksi sopua tästä samanlaisuudesta johtuen Bryanin kanssa ja oikeus otti asian käsittelyyn.


title: Bilin

text: Bilin on kuušilainen kieli, jota puhuu äidinkielenään ihmistä Eritreassa Kerenin kaupungin ympäristössä. Sen läheinen sukukieli on xamtanga.


title: Bilin

text: Biliniä on kirjoitettu etiopialaisella etiopialaisella kirjaimistolla 1800-luvulta lähtien. Vuonna 1993 Eritrean hallitus perusti komitean standardoimaan kielen kirjoitusta latinalaisilla kirjaimilla.


title: Lance Stroll

text: Lance Stroll (s. 29. lokakuuta 1998 Montreal, Kanada) on kanadalainen rata-autoilija.


title: Lance Stroll

text: Stroll debytoi Formula 1 -sarjassa kaudella 2017 Williams-tallissa. Stroll voitti Euroopan Formula 3 mestaruussarjan kuljettajien mestaruuden kaudella 2016.


title: Lance Stroll

text: Strollin isä on miljardööri Lawrence Stroll. Muotiteollisuudessa omaisuutensa ansainneen Lawrence Strollin omaisuus on arviolta 2,4 miljardia dollaria.


title: Lance Stroll

text: Stroll aloitti karting-uransa vuonna 2008 ja kilpaili eri luokissa aina vuoteen 2013 asti. Vuonna 2014 Stroll aloitti formulauransa Italian Formula 4 -sarjassa Prema Powerteamin autolla. Hän voitti sarjan mestaruuden heti tulokaskaudellaan. Samana vuonna hän kilpaili myös Florida Winter Series -sarjassa.


title: Lance Stroll

text: Vuonna 2015 Stroll siirtyi kilpailemaan Euroopan Formula 3 mestaruussarjaan jatkaen Prema-tallissa. Hän saavutti kauden aikana yhden voiton ja kuusi palkintosijaa sijoittuen sarjan loppupisteissä viidenneksi. Samana vuonna hän kilpaili Uuden-Seelannin Toyota Racing Series -sarjassa voittaen sarjan mestaruuden.


title: Lance Stroll

text: Vuonna 2016 Stroll jatkoi Euroopan F3 -sarjassa Prema-tallissa ja voitti sarjan mestaruuden yli sadan pisteen erolla toiseksi sijoittuneeseen Maximilian Güntheriin nähden.


title: Lance Stroll

text: Vuodet 2010–2015 Stroll kuului Ferrarin nuorten kuljettajien akatemiaan. Strollin managerina toimii Luca Baldisserri.


title: Lance Stroll

text: Vuoden 2015 loppupuolella Stroll pääsi testaamaan Williamsin Formula 1 -autoa kauden jälkeisissä Abu Dhabin testeissä. Marraskuussa 2015 Williams vahvisti Strollin toimivan tallin testi- ja simulaattorikuljettajana kaudella 2016.


title: Lance Stroll

text: Marraskuussa 2016 Williams vahvisti Strollin nousevan tallin toiseksi kilpakuljettajaksi kaudeksi 2017. Hän otti tallissa paikan Felipe Massan tallikaverina Valtteri Bottaksen siirryttyä Mercedekselle. Australian kilpailussa Stroll joutui keskeyttämään jarruongelmiin. Myös seuraavassa kilpailussa Kiinassa Stroll joutui keskeyttämään kolaroituaan Sergio Pérezin kanssa kilpailun ensimmäisellä kierroksella. Kauden 2017 kolmannessa kilpailussa Bahrainissa Stroll joutui jälleen keskeyttämään tällä kertaa Carlos Sainzin törmättyä Strollin kylkeen kilpailun 13. kierroksella radan ensimmäisessä mutkassa. Venäjällä Stroll ajoi ensimmäistä kertaa kilpailun maaliin asti. Ensimmäisen kierroksen pyörähdyksestä huolimatta hän oli maalissa 11:s. Stroll ajoi Kanadan GP:ssä uransa ensimmäiset MM-pisteet ollen yhdeksäs. Stroll ajoi Azerbaidžanissa kolmanneksi saavuttaen ensimmäisen palkintopallisijansa, kun Valtteri Bottas ohitti hänet aivan kilpailun viimeisillä metreillä. Palkintosijallaan Strollista tuli kaikkien aikojen toiseksi nuorin palkintopallille ajanut kuljettaja Max Verstappenin jälkeen, ja nuorin palkintopallille ajanut kuljettaja tulokaskaudella ollessaan 18 vuotta ja 239 päivää vanha. Stroll on kaikkien aikojen kolmas kanadalainen Formula 1 -kuljettaja, joka on saavuttanut palkintosijan. Italian GP:ssä Strollista tuli kaikkien aikojen nuorin eturivistä kilpailuun startannut kuljettaja. Kilpailussa Stroll tippui seitsemänneksi. Stroll keräsi tulokaskaudellaan 40 pistettä sijoittuen kuljettajien MM-sarjan sijalle 12.


title: Lance Stroll

text: Stroll ajaa kaudella Racing Point -tallissa.


title: Historiallinen museo (Tukholma)

text: Historiallinen museo () on Tukholman Östermalmilla toimiva Ruotsin valtion museo, joka esittelee nykyisen Ruotsin alueelta tehtyjä arkeologisia löytöjä sekä ruotsalaista kirkkotaidetta. Se on Ruotsin suurimpia museoita. Museon kokoelmat käsittävät yli kymmenen miljoonaa esinettä ja ne kuuluvat Pohjois-Euroopan suurimpiin kulttuurihistoriallisiin kokoelmiin.


title: Historiallinen museo (Tukholma)

text: Historiallisen museon kokoelmat olivat alkuaan osa Ruotsin kansallismuseota, mutta vuonna 1929 niille päätettiin rakentaa oma museo Östermalmille. Museorakennus sijaitsee Narvavägenin ja Linnégatanin kulmassa entisessä kasarmikorttelissa Ruotsin museoviraston vieressä. Bengt Romaren ja Georg Schermanin suunnittelema museorakennus rakennettiin 1935–1940. Rakennuksen tyyli yhdistelee funktionalismia ja kansallisromantiikkaa. Kulmatorni on viittaus Ruotsin keskiaikaisiin linnoihin. Narvavägenin puoleinen julkisivu koristeltiin 1950-luvulla Bror Marklundin tekemillä koristeveistoksilla. Museorakennuksen keskus on keskiaikasali, jossa esitellään Ruotsin kirkkojen aarteita. Kellarikerrokseen rakennettiin kultaesineitä sisältävä kultahuone ("Guldrummet") vuonna 1996.


title: Don’t Phunk with My Heart

text: Don't Phunk with My Heart (sensuroituna Don't Mess with My Heart) on yhdysvaltalaisyhtye The Black Eyed Peasin kappale heidän neljänneltä, Monkey Business-studioalbumilta. Kappaleen sanoittivat yhtyeen jäsenet will.i.am ja Fergie yhdessä George Pajonin Jr.:n ja Printz Boardin kanssa; will.i.am myös tuotti sekä suunnitteli kappaleen. Kappale sisältää samanlaisuuksia esimerkiksi kahdessa 1970-luvulla julkaistussa Hinduelokuvassa, Apradhissa (1972) ja Donissa (1978) käytetyn kappaleen kanssa. Kappale julkaistiin yhtyeen "Monkey Business"-albumin ensimmäisenä singlenä Yhdysvaltain CHR-radiokanavilla 12. huhtikuuta 2005.


title: Borisov Arena

text: Borisov Arena on jalkapallostadion, joka sijaitsee Barysaussa Valko-Venäjällä. Stadion otettiin käyttöön vuonna 2014 ja sen yleisökapasiteetti on 13 126. Se toimii jalkapalloseura FK BATE Borisovin kotikenttänä.


title: Lucas García

text: Lucas Gabriel López García (s. 13. tammikuuta 1988 25 de Mayo, Argentiina) on argentiinalainen jalkapalloilija, joka edustaa Veikkausliigassa Interiä. Hän on pelipaikaltaan hyökkäävä keskikenttäpelaaja.


title: Lucas García

text: García siirtyi syyskuussa 2014 Honkaan Romanian pääsarjan Liga I:n Ceahlăul Piatra Neamțista. Hän debytoi Veikkausliigassa syyskuussa 2014 MYPAa vastaan. Hän pelasi kaudella 2014 Veikkausliigassa kolme ottelua. Kaudeksi 2015 Hongan mentyä konkurssiin García siirtyi Ykkösen PK-35 Vantaahan. Hän pelasi kauden aikana 21 ottelua tehden neljä maalia, kun PK-35 nousi kaudeksi 2016 Veikkausliigaan voitettuaan Ykkösen mestaruuden.


title: Lucas García

text: Seuraavalla kaudella García siirtyy Veikkausliigan Interiin.


title: Pump It

text: Pump It on The Black Eyed Peasin vuonna 2006 julkaistu kappale. Se julkaistiin yhtyeen Monkey Business-studioalbumin neljäntenä singlenä. Tästä kappaleesta on tehty myös remixversio yhtyeen viidennen, The E.N.D.-studioalbumin erikoispainokselle nimellä "Pump It Harder". "Pump It" sisältää runsaasti samanlaisuuksia Dick Dalen vuonna 1962 julkaistun "Misirlou"-kappaleen kanssa (tunnetaan parhaiten sen olemisesta osana vuonna 1994 julkaistua Quentin Tarantinon elokuvaa Pulp Fiction). "Misirlou" on tunnettu kreikkalainen, Asia Minorista lähtöisin oleva folk-kappale, jonka juuret juontaa vuoteen 1927. Vuoden 2006 aikana "Pump It"-kappaletta myytiin Yhdysvalloissa 1 390 000 ja Isossa-Britanniassa yli 200 000 kopiota.


title: Jakov Kreitsberg

text: Jakov Kreitsberg (, ; 24. lokakuuta 1959 Leningrad – 15. maaliskuuta 2011 Monte Carlo) oli neuvostoliittolaissyntyinen yhdysvaltalaistunut kapellimestari. Hän opiskeli Leningradin konservatoriossa Ilja Musinin johdolla. Hänen veljensä, kapellimestarina itsekin tunnettu Semjon Bytškov lähti Neuvostoliitosta vuonna 1975. Hänen isänsä May Bytškov oli huomattava sotatieteilijä, jonka ei olisi sallittu poistuvan maasta. Kreitsbergin vanhemmat erosivat, ja tämä mahdollisti Kreitsbergin ja hänen äitinsä lähdön New Yorkiin vuonna 1976. Neuvostoviranomaiset eivät antaneet Kreitsbergin viedä maasta ulos mitään käsin kirjoitettua materiaalia. Tämän johdosta hänen säveltämänsä teokset, joista osa oli esitettykin, jäivät kateisiin. Hänellä oli Yhdysvaltain kansalaisuus vuodesta 1982.


title: Jakov Kreitsberg

text: Kreitsberg työskenteli Yhdysvaltoihin saavuttuaan Leonard Bernsteinin kanssa. Hän voitti Michiganissa Eugene Ormandy -palkinnon ja vuonna 1986 Leopold Stokowski -orkesterinjohtokilpailun. Vuosina 1985–88 Kreitsberg johti Mannes Collegen orkesteria New Yorkissa. Pian hän palasi Eurooppaan, jossa hän työskenteli Itä-Saksan oopperataloissa ja vuodesta 1994 alkaen Berliinin Komische Operissa. Hän teki Glyndebournen oopperafestivaalin -debyyttinsä vuonna 1992 johtamalla "Jenůfan" esityksen. Samana vuonna Kreitsberg teki ensimmäisen esiintymisensä Lontoossa ja vuonna 1993 hän johti Proms-festivaalissa Pjotr Tšaikovskin "Pateettisen sinfonian" ja Frédéric Chopinin toisen pianokonserton esitykset. Vuonna 1994 hän debytoi Englannin kansallisoopperassa johtamalla "Ruusuritarin" esityksen, ja samana vuonna hän esiintyi uudelleen Promsissa.


title: Jakov Kreitsberg

text: Kreitsberg toimi Bournemouthin sinfoniaorkesterin pääkapellimestarina vuosina 1995–2000. Tässä asemassa hän muun muassa tilasi uusia teoksia Pēteris Vasksilta ja Judith Binghamilta. Hän myös vei orkesterin sen ensimmäiselle Yhdysvaltain-kiertueelle, johon kuului muun muassa esiintyminen Carnegie Hallissa. Vuonna 2003 Kreitsberg aloitti seitsemän vuotta kestäneen toimintansa Alankomaiden filharmonisen orkesterin pääkapellimestarina. Hän sai vuosien ajan hoitoja syöpäsairauteen, mutta jatkoi työtään kapellimestarina ja toimi vielä Monte-Carlon filharmonisen orkesterin taiteellisena johtajana.


title: Jakov Kreitsberg

text: Kreitsberg oli naimisissa kapellimestari Amy Anderssonin kanssa, ja pariskunnalla oli kaksi poikaa.


title: Graham Dorrans

text: Graham Dorrans (s. 5. toukokuuta 1987) on skotlantilainen jalkapalloilija, joka edustaa Valioliigassa pelaavaa Norwich Citya. Molempijalkaisen Dorransin pelipaikka on oikea keskikenttä. Hän kuuluu myös Skotlannin jalkapallomaajoukkueeseen.


title: Graham Dorrans

text: Dorransin kasvattajaseura on skotlantilainen Livingston, jota hän edusti vuodet 2005-2008. Vuonna 2005 hän oli lainalla skotlantilaisessa Partick Thistle FC:ssä. Vuonna 2008, hyvien Livingston-esitysten jälkeen Dorrans siirtyi Valioliigan West Bromwich Albioniin. Debyytti Valioliigassa tapahtui joulukuussa 2008 Manchester Cityä vastaan. Kauden jälkeen West Bromwich kuitenkin tippui sarjasta ja uusi sarjataso oli Englannin Mestaruussarja. Seura oli Mestaruussarjassa vain kauden, ennen kuin se nousi takaisin Valioliigaan kaudeksi 2010-11. Dorransista tuli ajan mittaan yksi West Bromwichin avainpelaajista. Kesällä 2014 Dorrans teki uuden sopimuksen, joka pitää hänet seuraavat kolme vuotta The Hawthornsilla.


title: Graham Dorrans

text: Alkuvuodesta 2015 Dorrans siirtyi lainasopimuksella Norwich Cityyn. Norwichin selvittyä nousukarsinnoista Valioliigaan hänen siirrostaan tehtiin pysyvä ja hän kirjoitti seuran kanssa kaksivuotisen sopimuksen.


title: Graham Dorrans

text: Dorrans on pelannut Skotlannin nuorten maajoukkueissa. Skotlannin jalkapallomaajoukkueessa hän debytoi lokakuussa 2009 Japanin jalkapallomaajoukkuetta vastaan. Hän on pelannut syyskuuhun 2014 mennessä kymmenen maaottelua ilman maaleja.


title: Vincent Aboubakar

text: Vincent Aboubakar (s. 22. tammikuuta 1992 Yaoundé, Kamerun) on kamerunilainen jalkapalloilija. Hän edustaa Portugalin Primeira Ligassa pelaavaa Portoa ja on pelipaikaltaan hyökkääjä.


title: Vincent Aboubakar

text: Kesällä 2014 Aboubakar siirtyi portugalilaisseura Portoon ranskalaisesta Lorientistä.


title: Wario Blast: Featuring Bomberman!

text: Wario Blast: Featuring Bomberman! (lyhyesti Wario Blast) on Nintendon julkaisema toimintapeli, joka julkaistiin alun perin Pohjois-Amerikassa marraskuussa 1994. Peli on länsimainen julkaisu "Bomberman GB:lle", joka julkaistiin vain Japanissa.


title: Wario Blast: Featuring Bomberman!

text: Pelissä ideana on voittaa vastustaja läpäisemällä kenttiä. Kentistä pääsee läpi tuhoamalla viholliset räjähtävillä pommeilla. Rikkomalla seiniä saa lisävoimia, jotka kasvattavat pommien räjähdysvoimakkuutta. Se, kummalla on kolmen kierroksen jälkeen enemmän voittoja, voittaa ja pääsee seuraavalle tasolle. Pelaaja voi pelata joko Wariolla tai Bombermanilla.


title: Wario Blast: Featuring Bomberman!

text: Pelillä on GameRankingsissa 60.17 % keskiarvo.


title: Ilo (albumi)

text: Ilo on Piirpauken 19. studioalbumi, joka julkaistiin 16. marraskuuta 2012. Levyllä on mukana kitaristia ja trumpetistia lukuun ottamatta sama kokoonpano kuin yhtyeen edellisellä albumilla. Myös musiikillisesti Piirpauke jatkaa Ilolla samaa linjaa kuin vuoden 2010 "Koli"-albumilla yhdistellen kansanmusiikkia ja jazzia yhtyeen alkuaikojen tapaan.


title: Ilo (albumi)

text: Ilo sisältää kansansävelmien lisäksi musiikkia muun muassa Pjotr Tshaikovskilta ja 1800-luvun alun suomalaiselta säveltäjältä Carl Ludvig Lithanderilta, jonka kolmiosaisesta "Rondosta" Piirpauken versio on ensilevytys. Mukana on myös saman aikakauden intialaisen säveltäjän Tyagarajan tuotantoa. "Marche Funébre" (Surumarssi) puolestaan perustuu Beethovenin sinfoniaan nro 7. Piirpauke esitti sen ensimmäistä kertaa Pekka Pohjolan muistoksi Kuhmon Talvi -kulttuuritapahtumassa tammikuussa 2009.


title: Ilo (albumi)

text: Ilo sai kriitikoilta Koli-albumin tapaan erittäin myönteisen vastaanoton. Maailmanmusiikkitoimittajien World Music Charts Europe -radiosoittolistalla Ilo oli parhaimmillaan sijalla 7, kun edellinen albumi "Koli" oli noussut listaykköseksi.


title: Tanskan jääkiekon ykkösdivisioona

text: Tanskan jääkiekon ykkösdivisioona on Tanskan jääkiekon toiseksi korkein sarjataso. Se perustettiin vuonna 1985.


title: Tanskan jääkiekon ykkösdivisioona

text: Suurin osa sarjan joukkueista ovat Metal Ligaenin joukkueiden kakkosseuroja, ja ne pelaavat emoseurojensa kotihalleissa. IK Aarhus, Amager Ishockey, Gladsaxe SF ja Hvidovre Fighters pelaavat sarjaa itsenäisinä joukkueina. Viimeinen sarjanousu ykkösdivisioonasta Metal Ligaeniin tapahtui keväällä 2014 Gentofte Starsin noustessa sinne. Seuran kakkosjoukkue jatkaa kuitenkin toimintaansa ykkösdivisioonassa kaudella 2014–2015.


title: Tanskan jääkiekon ykkösdivisioona

text: Kaudella 2015–2016 sarjassa pelaa suomalaisista ainoastaan Frederikshavn IK:n Victor Sund. IK Aarhusin Rami Jokinen onnistui voittamaan kaudella 2006–2007 runkosarjan pistepörssin tehoilla 20+21=41. Sarjan kaikkien aikojen tunnetuin suomalaisnimi lienee kuitenkin naisten maajoukkuepelaaja Michelle Karvinen (myös Tanskan kansalaisuus), joka on pelannut kolmena kautena Rødovre Mighty Bullsissa. 1. maaliskuuta 2010 hänestä oli lähellä tulla kaikkien aikojen ensimmäinen miesten pääsarjassa kiekkoillut nainen, kun Karvinen merkittiin Rødovren pääsarjajoukkueen kokoonpanoon. Hänen debyyttinsä kuitenkin peruuntui, koska Karvinen ei NCAA:n sääntöjen mukaan olisi voinut enää pelata yliopistojoukkueessa, jos hän olisi pelannut ammattilaissarjassa.


title: Tanskan jääkiekon ykkösdivisioona

text: Jos lyhyitä lainavisiittejä Tanskan pääsarjasta ei lasketa, niin suomalaisista joukkueidensa vakiokokoonpanossa sarjassa on pelannut myös Antti Aaltonen, Lassi Aarnio, Markku Erkheikki, Pyry Lahti, Ville Piltti, Matias Posio, Seppo Santala, Jussi Sipponen ja Ole Välipirtti.


title: Vertaus sinapinsiemenestä

text: Vertaus sinapinsiemenestä on Jeesuksen esittämä vertaus, jossa Jeesus vertaa taivasten valtakuntaa sinapinsiemeneen, joka on siemenenä pieni, mutta josta kasvaa suurikokoinen kasvi. Vertaus esiintyy Matteuksen, Markuksen ja Luukkaan evankeliumeissa sekä apokryfisessä Tuomaan evankeliumissa. Tämän vuoksi vertausta käytetään yleisesti tutkittaessa synoptista ongelmaa, sekä Tuomaan evankeliumin suhdetta synoptisiin evankeliumeihin.


title: Vertaus sinapinsiemenestä

text: Juutalaisissa ja Kreikkalais-Roomalaisissa sananlaskuissa sinapinsiementä käytettiin yleisesti vertauskuvana kaikista pienempänä siemenenä, vaikka muutamia pienempiäkin siemeniä tunnettiin. Sinapinsiemen on noin millimetrin kokoinen halkaisijaltaan. Useimpien tulkintojen mukaan vertauksessa kuvataan mustasinapin (Brassica nigra) siementä, joka kasvaa reilun 0,8 metrin kokoiseksi ruohokasviksi, jolla on suuret lehdet.


title: Vertaus sinapinsiemenestä

text: Yleisimmän käsityksen mukaan Markuksen käyttämä lähde ja Luukkaan käyttämä Q-lähde sisältävät tietoa kahdesta erillisistä alkuperäislähteestä. Matteus on käyttänyt lähteenään Luukasta ja Markusta. Tuomaan versio on paljon myöhäisempi. On kuitenkin olemassa myös muita uskottavia käsityksiä siitä kuka on käyttänyt mitäkin lähdettä.


title: Vertaus sinapinsiemenestä

text: Matteus, Markus ja Tuomas sijoitavat vertauksen muiden taivaan valtakuntaa käsittelevien vertausten joukkoon. Luukas puolestaan sijoittaa vertauksen heti Saatanan riivaaman naisen parannuskertomuksen jälkeen. Matteus ja Luukas kertovat vertauksen yhdessä hapatetaikinavertauksen kanssa. Myös Tuomaan evankeliumissa on vertaus hapatetaikinasta, mutta se on sijoitettu erilleen.


title: Vertaus sinapinsiemenestä

text: Historiallisesti vertaus on ymmärretty pääasiassa viittaavan joko kirkon tai yksittäisen kristityn syntyyn ja kehittymiseen. Jeesusta voidaan pitää joko siemenenä, tai kylväjänä, joka kylvää siemenen.


title: Logos-ensyklopedia

text: Logos on internetissä julkaistava suomenkielinen filosofian tietosanakirja. Sen päätoimittaja on Kalle Puolakka (9/2013) ja varapäätoimittaja Sami Syrjämäki. Se on ei-kaupallinen ja käyttäjilleen maksuton. Sen artikkelit käsittelevät filosofista sanastoa, yksittäisiä filosofeja ja filosofisia teoksia sekä filosofian tutkimia käsitteitä. Artikkelit ovat alan asiantuntijoiden kirjoittamia, ja ne täyttävät tieteellisen julkaisun kriteerit. Tekijät kirjoittavat artikkeleita pääosin vapaaehtoistyönä. "Logosta" julkaisee Eurooppalaisen filosofian seura.


title: Logos-ensyklopedia

text: "Logoksen" artikkeleissa on pyritty kiinnittämään erityisesti huomiota suomalaisen filosofian historiaan sekä suomalaisen tutkimuksen myötävaikutukseen filosofian eri osa-alueilla ja filosofisten suuntausten vastaanottoon Suomessa.


title: Logos-ensyklopedia

text: "Logos"-ensyklopediassa on julkaistu yli sata artikkelia (maaliskuu 2015), ja uusia artikkeleita ilmestyy tasaisin väliajoin. Keväällä 2015 alkaneessa uudistuksessa artikkeleita laajennetaan kohti yleiskieltä. Ensyklopedian rakenne on hierarkinen, mikä mahdollistaa yleistajuisten pääartikkeleiden ohessa julkaistavan myös filosofian erityiskysymyksiin syventyviä artikkeleita, jotka palvelevat hyvin ennakkotiedoin varustettuja lukijoita.


title: Logos-ensyklopedia

text: Kreikan kielen sana logos voi merkitä sanaa, periaatetta tai järjestystä. Logos-ensyklopedian nimessä nämä merkitykset yhdistyvät ensyklopedian koostuessa sanoista ja sanoja selittävistä sanoista sekä järjestyksestä. Logos voi tarkoittaa myös järkeä, mikä näkyykin niissä periaatteissa, joiden mukaan "Logos" on järjestynyt.


title: Logos-ensyklopedia

text: "Logosta" ovat tukeneet Alfred Kordelinin säätiö (2008) ja Koneen säätiö (2013).


title: Elias Lönnqvist

text: Elias Wilhelm Lönnqvist (12. huhtikuuta 1875 Jepua – 14. helmikuuta 1949) oli suomalainen asemapäällikkö ja kielitieteen harrastaja.


title: Elias Lönnqvist

text: Lönnqvistin vanhemmat olivat maakauppias Elias Lönnqvist ja Sanna Kaisa Juhontytär. Hän pääsi ylioppilaaksi Vaasan lyseosta 1896 ja opiskeli sitten jonkin aikaa oikeustiedettä Helsingin yliopistossa. Lönnqvist toimi rautatievirkamiehenä ja viimeksi hän oli asemapäällikkönä Vainikkalassa 1929–1940.


title: Elias Lönnqvist

text: Lönnqvist oli 1911–1912 kirjeenvaihdossa kielitieteeseen liittyvistä asioista kirjailija August Strindbergin kanssa. Strindberg oli väittänyt 1908 julkaistussa kirjassaan "En ny blå bok" suomen kielen saaneen kaikki sanansa lainoina muilta kieliltä ja maailman kaikkien kultturikielien polveutuvan hebrean kielestä. Suomalaiset kielitieteen harrastajat taiteilija Sigurd Wettenhovi-Aspa, vaasalainen kapteeni ja liikemies Axel Theodor (Teddi) Finnilä (1868–1920) ja Kuurilassa asemapäällikkönä toiminut Elias Lönnqvist taas kannattivat teoriaa jonka mukaan kaikki maailman kielet polveutuivat suomen kielestä. Vilkas kirjeenvaihto Strindbergin ja suomalaisten väliillä alkoi joulukuussa 1911 ja se jatkui aina Strindbergin kuolemaan saakka toukokuussa 1912.


title: Elias Lönnqvist

text: Omat tutkimuksensa Lönnqvist julkaisi 1931 ja 1945 kahtena kirjana otsikolla "Suomenkieli kaikkien kulttuurikielten avaimena". Hän ei näissä teoksissa viitannut Wettenhovi-Aspan kielitieteellisiin tutkimuksiin vaikka hän muussa yhteydessä olikin tunnustautunut Wettenhovi-Aspan oppilaaksi kielitieteen alalla.


title: AlterBeast

text: AlterBeast on yhdysvaltalainen teknisen death metalin yhtye. Se perustettiin Sacramentossa, Kaliforniassa vuonna 2010. Vuosina 2010–2013 yhtye toimi nimellä Gary Busey Amber Alert.


title: AlterBeast

text: Syyskuussa 2013 AlterBeast solmi levytyssopimuksen Unique Leader Recordsin kanssa. Yhtyeen esikoisalbumi, "Immortal", julkaistiin maaliskuussa 2014.


title: Sanaz Marand

text: Sanaz Marand (s. 21. kesäkuuta 1988) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 253 syyskuussa 2014. Hän on voittanut urallaan yhden ITF-turnauksen kaksinpelissä.


title: Sanaz Marand

text: Marand pelasi WTA-turnauksen pääsarjassa ensimmäisen kerran Quebecissa syyskuussa 2014. Hän hävisi ensimmäisellä kierroksella Sesil Karatantševalle kolmessa erässä.


title: Taiteen historia

text: Taiteen historia käsittää kuvataiteen, erityisesti maalaustaiteen, kuvanveiston, piirustuksen, taidegrafiikan, valokuvataiteen ja arkkitehtuurin historian niiden esineiden pohjalta, jotka ovat säilyneet.


title: Taiteen historia

text: Taiteen historia esitetään usein kanonisoitujen teoksien kehikkona, jonka varaan se rakentuu jatkumoineen, muutoksineen, kertaustyyleineen ja teknisine kokeiluineen.


title: Taiteen historia

text: Kuvanveiston historiassa on käytetty kahta perustekniikkaa: muovailua ja veistämistä. Rautataltat ja rautaporat tulivat helpottamaan veistämistä lännessä ensimmäisellä vuosituhannella eaa. Jo aiemminkin oli samantasoista jälkeä tosin saatu aikaan kivityökaluillakin, joskin paljon hitaammin. Kreikassa luultavasti 400-luvulla eaa. keksittiin menetelmä, jolla savesta tai kipsistä tehty malli pystyttiin siirtämään kiveen punkteeraamisen avulla. Menetelmää käytettiin sellaisenaan aina 1800-luvun alkupuolelle saakka, minkä jälkeen siihen kehitettiin koneita.


title: Taiteen historia

text: Pronssiveistoksia opittiin tekemään saviveistosten päälle valamalla Mesopotamiassa 2000-luvun eaa. jälkipuoliskolla ja muualla vähän myöhemmin. Kiinassa kehitettiin 1000-luvulla eaa. vielä toisenlainen menetelmä pronssiastioiden valamiseen. Rauta tuli 1900-luvulla kuvanveistäjien laajaan käyttöön, mikä mahdollisti siirtymän suljetusta, kiinteästä muodosta avoimeen, rakennettuun muotoon. 1900-luvulla kuvanveistäjät ovat ottaneet käyttöön myös uusia synteettisiä materiaaleja.


title: Taiteen historia

text: Maalaustaiteessa on aina pyritty kehittämään uusia menetelmiä saada väriaineet sidottua maalauspohjaan. Freskomaalauksessa väri imeytyy rapatuille muuri- ja seinäpinnoille: menetelmä on hyvin vanha, ja sen kehitti huippuunsa italialainen Giotto 1200-luvun lopulla. Temperavärit sekoitettiin munankeltuaiseen, ja niitä käytettiin puupohjalle maalattaessa Euroopassa 1200-luvulta lähtien. 1400-luvulla yleistyivät öljyvärit, jotka kuivuvat nopeasti ja mahdollistivat ennennäkemättömät yksityiskohdat ja väriloiston sekä öljyvärimaalauksen uusia maalaustekniikoita.


title: Taiteen historia

text: 1500-luvulta alkaen kankaalle tehty taulumaalaus nosti maalaustaiteen länsimaissa suureen arvoon; kankaalle kehystetty kuva tuli Euroopan ulkopuolella käyttöön vasta 1800-luvulla. Pastellivärit kehitettiin huippuunsa 1700-luvulla, ja 1800-luvulla kehitettiin monia uusia synteettisiä väriaineita. 1960-luvulla kehitettiin synteettiset akryylivärit, joita käytetään kuten öljyvärejä, mutta öljyväritkin ovat säilyttäneet suosionsa edelleen.


title: Taiteen historia

text: Varhaisten korkeakulttuurien, kuten Egyptin, Kreikan ja Kiinan temppelit olivat pylväs–palkisto-järjestelmän mukaan rakennettuja. Niissä pystytuet kannattavat vaakasuoria osia, minkä seurauksena sisätilat jäivät pieniksi. Valeholvilla opittiin laajentamaan tilaa. Antiikin roomalaiset omaksuivat jo egyptiläistenkin tunteman menetelmän, jossa kiilan muotoisista kivistä rakennettiin holveja ja pyörökaaria; tätä menetelmää hyödytti myös valumuurin keksiminen Roomassa. Tätä kautta katto saatiin kattamaan entistä paljon suurempia pinta-aloja. Goottilaisessa arkkitehtuurissa toisen vuosituhannen alussa pilareita rakennettiin kannattamaan kiviholveja ja -kaaria. 1900-luvulla holvien rinnalle tuli käyttöön uusia tekniikoita ja materiaaleja, kuten metallirunkoja, joilla kantavuutta parannettiin huomattavasti.


title: Taiteen historia

text: Graafisista tekniikoista varhaisin on puupiirros. Siinä paperille, silkille tai muulle materiaalille jäljennettävä kuva piirretään aluksi sileälle puulevylle niin että valkoisiksi tarkoitetut kohdat leikataan pois ja mustiksi halutut, kohollaan olevat kohdat sivellään musteella. Puupiirrostekniikkaa käytettiin ensimmäisen kerran Kiinassa 600-luvulla jaa. ja Euroopassa 1300-luvulla. Euroopassa kehitettiin 1400-luvulla syväpainomenetelmiä, joissa vedostus tapahtui metallilaatoilta. 1800-luvun alkupuolelta saakka taiteilijat ovat käyttäneet myös kivipaino- eli litografiatekniikkaa, jossa piirretään rasvaisella liidulla kiveen. Japanissa keksittiin 1800-luvulla väripuupiirrostekniikka, minkä seurauksena eurooppalaiset taiteilijat alkoivat ottaa vaikutteita länteen tuoduista japanilaisista puupiirroksista.


title: Taiteen historia

text: Valokuvaus keksittiin 1830-luvulla. Varhaisimpia menetelmiä olivat dagerrotypia ja kalotypia. Aluksi valokuvia julkaistiin litografioiden joukossa julkisissa taidenäyttelyissä, mutta 1800-luvun puolivälin jälkeen enää erityisissä valokuvanäyttelyissä. Värivalokuvaus oli 1940-luvulla jo pitkälle kehittynyttä, mutta mustavalkokuvaus säilyi pitkään suosittuna. Valokuvaus on vasta viime aikoina laajemmin tunnustettu ainutlaatuiseksi taiteelliseksi ilmaisuvälineeksi.


title: Taiteen historia

text: Maailman taiteen historiassa hahmojen suhteellinen koko on yleensä riippunut niiden tärkeydestä. Tyypillisiä koon määrittäviä suhteita ovat olleet jumala/palvojat, hallitsija/hovi, tai mies/nainen. Hahmojen etäisyydet ja kuvatilan etuala eivät vaikuttaneet kokoeroihin hallitsevasti ennen kuin Euroopan taiteessa 1400- ja 1900-lukujen välisenä aikana.


title: Taiteen historia

text: Rakennukset on esitetty litteällä pinnalla aikojen kuluessa erilaisilla tekniikoilla. Kreikkalaisissa maljakoissa 300-luvulla eaa. sekä antiikin Rooman seinissä käytettiin keskeisperspektiiviä, jossa samansuuntaiset viivat lähenevät toisiaan symmetrisesti keskiakselin suhteen. Kiinassa kehitettiin looginen perspektiivitekniikka rakennusten esittämiseen ylhäältäpäin. Siinä jokainen rakennusten ryhmä muodosti oman perspektiivisen kokonaisuutensa, sillä kuvaa tarkasteltiin avaamalla vaakarullaa vähä vähältä.


title: Taiteen historia

text: Vielä keskiajalla Euroopassa käytettiin erilaisia keinoja viitata kolmiulotteisiin muotoihin varsinaisesti niitä esittämättä. Vasta 1400-luvun alussa löydettiin pakopiste, jossa samansuuntaiset viivat yhtyvät. Firenzeläinen arkkitehti Filippo Brunelleschi sovelsi uutta viivaperspektiiviteoriaa vuonna 1415, ja Leon Battista Alberti kokosi teorian kirjaksi 1435. Italialaiset taidemaalarit ja reliefien veistäjät omaksuivat nopeasti ortogonaaliverkoston osoittamaan pienenevien ihmishahmojen sijainnin tilassa. Monet italialaiset taiteilijat hallitsivat perspektiivin pian jo laajasti, ja heidän poikkeamansa siitä olivat tietoisia. Hollantilaiset taiteilijat alkoivat soveltaa perspektiivisääntöjä kuitenkin vasta 1500-luvulla ja esittivät tilan siihen asti eri keinoin.